Taldea: 25 urteko esperientzia gizarte aholkularitzan lanean\nDaiteke, nor gara!\n25 urte bete ditugu gizarte aholkularitza lanean\nDaiteke, Gipuzkoan kokatuta dagoen erakundea da eta Euskal Autonomi Erkidego osoan egiten dugu lan. Gaur egun, 20 langilek osatzen dugu lan taldea, Donostian eta Gipuzkoako beste egoitzetan banatuta.\nGizarte aholkularitza gara eta pertsonen bizi-kalitatea hobetzeko lan egiten dugu, trebakuntzaren eta aholkularitzaren bidez enplegagarritasuna, gizarteratzea eta emakumeen eta gizonen arteko berdintasuna sustatuz. Hori lortzeko, jendartearen behar berrietara egokitutako zerbitzuak eskaintzen ditugu, parte-hartzea eta ahalduntzea sustatuz.\nZergatik aukeratu Daiteke\nEskaintzen dizugun aholkularitza prozesuan xehetasun guztiak zaintzen ditugu. Prestakuntza anitza eta esperientzi handiko profesionalak osatzen dugu lan taldea. Proiektuei malgutasunez, konpromisoz eta kemenez heltzen diegu.\nEzagutu gure lan egiteko metodologia.\nDaiteken 25 urte baina gehiago eman ditugu lan orientaziorako aholkularitza ematen, genero ikuspegia txertatzen, ekintzailetza eta prestakuntza sustatzen, proiektu integralak kudeatzen.\nEnpresa, erakunde publiko, elkarte, ekintzaile, pertsonen beharrak aztertu, irtenbideak proposatu, planifikatu, martxan jarri, ebaluazioa eta prozesuaren ondorioak partekatzen ditugu.\nHelburuak lortze aldera aldaketei aurre egiteko berrikuntza eta ekintzailetza sustatzen ditugu garatzen ditugun proiektuetan.\nBezeroen beharren hausnarketa egitean ikuspuntu desberdinak izaten ditugu kontuan. Aniztasunaren zeharkako kudeaketa txertatzen dugu.\nErakunde askorekin egin dugu lan, Emakunde, Lanbide, eskualdeko garapen agentziak, mankomunitateak, udalak, behargintzak, Foru Aldundia, Eusko Jaurlaritza, ikastetxeak, Unibertsitatea, enpresak, elkarteak, pertsonak.\nEsperientzi anitza duen lantaldea, enplegu eta prestakuntza proiektuen kudeaketa, berdintasun diagnostikoak eta planak, hezkidetza programak, eduki digitalak, ekitaldien kudeaketa besteak beste.\nDiziplina anitzeko lantaldea osatzen dugu, Psikologia Gizarte Langintza, Gizarte Hezkuntza, Politika zientzia eta kudeaketa publikoa, Soziologia, Pegagogia, Psikopedagogia, Magisteritza eta Zuzenbideko unibertsitate-tituludunak. Berdintasunean, Lanerako orientazioan, Ekintzailetzan, Adimen Emozionalean, Giza Baliabideen kudeaketan/ persona eta lantaldeen kudeaketan eta Adinaren kudeaketan prestakuntza espezilizatua izanik. 25 urte baina gehiagoko esperientzia dugu bai erakunde publiko, zein pribatuetan ere.\nMaite Arsuaga Urkola\nErakundearen sortzailea eta sinergiak sortzen dituena, gizarte jasangarri baterantz aurrera egiteko eta aukera-berdintasunean gizarte-proiektuak garatzeko.\nLidia Hernandez Robles\nBerdintasunean eta pedagogia feministan espezializatutako aholkularia. Materialen sortzailea eta formatzailea. Betidanik uztartu dut feminismoa eta nire lana, betaurreko moreak jarri nituenetik oso zaila egiten zait mundua beste modu batean ulertzea.\nJaione Ayala Ayerdi\nAholkulari soziolaborala, formatzailea eta gizarte proiektuetako teknikaria. Dinamizatzaile eta bidelagun bizitzan zehar aldaketa pertsonal, sozial, laboral eta prestakuntzako prozesuetan, genero ikuspegitik. Lan bitartekaritza, ekintzailetza, kudeaketa tresnetan espezializatua\nMaria Peña Espín\nDiseinutik exekuziora bitarteko enplegu- eta autoenplegu-proiektuen aholkularia, orientatzailea eta formatzailea. Pertsonak eta erakundeak ahalduntzeko prozesuak bideratzen ditut, haien errealitatea ezagutzeko, haien beharrak aztertzeko eta helburuak lortzeko konponbideak proposatzeko.\nUrko Pérez Vazquez\nHezkidetzailea eta lan-orientatzailea\nHezkidetzailea eta orientatzailea, berdintasunean eta pertsonen kudeaketan eta zuzendaritzan espezializatua, ikerketan eta ponentzia publikoan esperientziaduna\nAraceli Guerrero Conde\nProiektuen lidergoa, diru-laguntzen kudeaketan eta gauzatzean aditua. Garapen-prozesuetan gidari eta laguntzaile, bai pertsonaletan, bai antolakuntzakoetan.\nMaite Iglesias Sánchez\nBerdintasunean, kudeaketan eta taldeen dinamizazioan esperientzia.\nGarazi Artuñedo Zugazaga\nErakundeei emakumeen eta gizonen berdintasunerako prozesuak garatzen laguntzea eta aholkularitza ematea da nire lana.\nMaria Alonso Gonzalez\nGizarte-proiektuetako orientatzailea, hezkidetzailea eta teknikaria. Pertsonen eta erakundeen aldaketa-prozesuetako bideratzailea eta laguntzailea. Motibazioa eta lantaldeetan giro ona sortzeko gaitasuna.\nYoana Azpitarte Naveda\nBerdintasun-teknikaria eta sexologoa\nBerdintasun-zerbitzuen eta emakumeen etxeen kudeaketan, partaidetza-prozesuetan, taldeen dinamizazioan, material feminista eta sexologikoaren sorkuntzan eta banakako eta bikoteko aholkularitza eta terapian esperientzia.\nOskar Aranda Viso\nPedagogo, sexologo eta hezkidetzailea\nSexu heziketa eta maskulinitate ikastaroak ematen ditut eta baita emakume eta gizonen arteko berdintasunean bizitzeko beste proiektuak ere. Bizitza duina behar dugu guztiontzat.\nEdurne Pujana Deba\nBerdintasunean eta talde prozesuen formatzaile aditua\nIkuspegi feministatik eduki pedagogikoak sortu eta zabaltzeko trebetasuna daukat. Idazle amorratua, ekofeminismo eta emozioen mundua izugarri gustatzen zaizkit.\nSaray Martinez Escudero\nProiektu teknikaria eta orientatzailea\nGenero-berdintasunean aditua den orientatzailea eta hezitzailea. Proiektuetako teknikaria eta gizarte-lan trebetasunak garatzen laguntzen duena.\nIraitz Arzak Larrarte\nProiektuetako teknikaria eta orientatzailea\nPertsonei arreta eta laguntza ematen espezializatua, gaitasunen garapenean gidatzeko, lanbide ibilbideak egiteko eta laneratzen laguntzeko.\nMónica de la Cruz Sanchez\nAtsegin Odriozola Iribar\nBerdintasun-gaietan eta pertsonen gizarteratze-prozesuetan aditua. Urte hauetan zehar, aholkularitza-zerbitzuak eman dizkiet hainbat erakunde motari, betiere ikuspegi feministatik, eta hainbat proiektu garatzeko prozesuen buru izan naiz. Prozesu horietan, material pedagogikoen sorkuntzan ere parte aktiboa izan naiz.\nMarina Azkonizaga Aguirrezabal\nBerdintasun eta emakumeen aurkako indarkerien esku-hartzean aditua. Urteak damatzat eragile ezberdinei Ikuspegi eta pedagogia feministan oinarritutako proiektuen garapenean laguntza eta aholkularitza eskaintzen.


Haragian poluitzaileak aurkitzeko irudietan oinarritutako metodo berri bat garatu dute | Consumer\nHaragian poluitzaileak aurkitzeko irudietan oinarritutako metodo berri bat garatu dute\nHelburua da kutsadura detektatzea produktua kontsumitzaileengana iritsi aurretik\nAthenseko (AEB) Athenseko Nekazaritza Ikertzeko Zerbitzuko zientzialari-talde batek, irudi-sistema batean oinarritutako metodo berri bat garatu du, haragiaren gainazaleko poluitzaileak detektatzeko. Hala, produktua kontsumitzailearengana iritsi aurretik poluzioa detektatu nahi da.\nIrudi-sistemari esker, haragiaren gainazala azter daiteke, partikula txiki gisa detektatzeko zailak diren materialak aurkituz. Sistema horrek erraztu egiten du janarian izan daitezkeen kutsatzaileen detekzioa, eta, hala, produktuak prozesatzeko denbora murrizten du, ARS bidez.\nOraingoz, metodo berri hori hegazti haragiko poluitzaileak aurkitzeko bakarrik erabili izan da, nahiz eta ikertzaileek ez duten baztertzen haragia ekoizteko beste animalia batzuetan aplikatu ahal izatea.\nOrain arte egindako ikerketek diotenez, minutuko 140 hegazti prozesatzeko gai den prototipoa garatu dute. Ikertzaileak lanean ari dira zifra hori 180ra igotzeko, eta kopuru hori datorren irailean iritsiko da.\ndetektatu haragi kutsatzaileak


Aitortzen dut – Tropela.eus bloga\nBidaltzailea:Egoitz\t 2009-03-07 2011-02-01 17 iruzkin Aitortzen dut sarreran\nEskerrik asko, Patxi. Zure egungo egoerak pena ematen digun arren, zaleok eskertzen dugu zure zintzotasuna eta erruduntasuna aitortzea. Beharbada berandu xamar, baina nire aitak dioen bezala: “berandu baina seguru”.\nEuskadi Irratiko kideei ondorengo grabaketa hau ohostu diet. Espero dut horregatik ez haserretzea. Korte honetan Patxi Vilak bere aitortza egiten du Faktoria saioan. Dirudienez, kontzientziak bultzatuta. Dopingaren berria jaso eta 9 hilabetetara, denbora asko isilean egon eta gero egin du publiko bere egoera eta bere bertsioa. Gogoratuko zarete berria argitaratu zenean, gripearentzako zerbait hartu zuela zabaldu zen eta harek eragin ziola positibo ematea. Gaur testosteronaren deribatu batez kutsatutako aminoazido (legezkoak) batzuk hartzeak eragin omen zuen positiboa. Entzungai duzuen elkarrizketan, Kirol Kontseilu Gorenak aminoazido horien azterketaren txostena eskuartean omen du eta epaiaren zain dago. 9 hilabetez prebentiboki txirrindularitza profesionaletik baztertua epaia noiz jasoko zain.\nAuziak oroar zalantza asko sortzen dituen arren, Patxi, nik sinisten dizudala esaten dizut. Pozten naiz erruduntasuna aitortu duzulako, nahi gabeko positiboa izan bada ere. Horrek, ondo diozun bezala, ez baitu inporta. Positibo bat agertu da, tarte txikiarekin bada ere (testosterona/epitestosterona erlazio muga 4koa bazen, 4,09 eman zuen Vilak), eta asumitu beharra dago.\nTxirrindularitza eta txirrindulariek eskertuko dute emandako pausua. Seguru naiz laster izango dugula Elkartearen epaiaren berri eta denbora gutxi barruan Lampreko maillotarekin bizikleta gainean ikusiko zaitugula gainontzeko profesionalekin batera.\nPatxi Vila berri bat sortu dela diozu elkarrizketan. Zalegoan sortu den mesfidantza handia da eta berriro ere sinesgarritasuna berreskuratzeko txirrindularitza berribat sortu beharra dagoelakoan nago. Eta hori, txirrindulari, talde, mediku, zuzendari eta txirrindularitza inguratzen duen guztien esku dago.\nPatxi Vila Faktorian, Euskadi Irratian (1. zatia)\nPatxi Vila Faktorian, Euskadi Irratian (2. zatia)\nPatxi Vila Faktorian, Euskadi Irratian (3. zatia)\nPatxi Vila Faktorian, Euskadi Irratian (4. zatia)\nBidaltzailea:Egoitz 2009-03-07 2011-02-01 Hemen argitaratua:Dopin auziak, EuskaldunakEtiketak: irratia, Patxi Vila


Erromeria egun borobila izateko osagai guztiekin, goraino bete da San Martzial — dantzan.eus\nHemen zaude: Hasiera › Hemeroteka › Erromeria egun borobila izateko osagai guztiekin, goraino bete da San Martzial\nErromeria egun borobila izateko osagai guztiekin, goraino bete da San Martzial\nBergararrentzako egun kuttuna izan ohi dela jakina da, eta gaurkoan San Martzialek zuen itxura ikustea nahikoa da hori baieztatzeko. Kanpaiek 12:00ak jo orduko Lizaso eta Arzallus bertsolariak lanean hasi dira eta ostean dantzek hartu dute protagonismoa. Eguraldiak bete-betean lagundu du gaurkoan, eta bergararrek bikain aprobetxatu dute.\nKuadrillak, familiak, barbakoak, paellak, txistor errea, garagardoa, ardoa, sagardoa, ura –ez hainbeste–, haurren ur-pistolak ... guzti horiek ikusi ahal izan dira gaur eguerdian goraino bete den San Martzialen; baina, batez ere, giro aparta, eta lagunartean ondo pasatzeko gogoa izan dira nagusi.\nDantzei dagokionez hainbat kontu zeuden gaurkoan aipatzeko. Aurten, adibidez, atzeskua eta aurreskua dantzatzen bi emakume egon dira lehendabizikoz; Saioa Galarraga eta Mariñe Diaz. Biek ala biek dantza egin diete dantzari izandako euren amei; Izaskun Pardinari, eta Agurne Arizmendiri, hurrenez hurren. Horrez gain, Gorka Artola alkate izendatu berriak lehen aldiz hartu du parte udalbatzako ordezkarien dantzan. Harekin batera aritu dira Nagore Iñurrategi eta Aitor Aranzabal zinegotziak ere. Ederto aritu dira dantzan Zumarragako trikitilarien musika paregabearen erritmora. Ostean dantza soltea ere egin dute, dultzaineroekin.\nAipagarria ere 47ak Herrian ekimena babesteko ateratako argazki erraldoia. Ehunka lagun belardi erdian jarri dira, arraunlariak balira legez, eta Gure Artera dinamikaren deiak erantzun zabala izan du.


Rea - Wikipedia, entziklopedia askea.\nRea titanidea greziar mitologian, Urano eta Gearen alaba, Kronosen arreba eta emaztea eta, honekin, Demeter, Hades, Hera, Hestia, Poseidon eta Zeusen ama. Zibeleri oso estu lotuta zegoen, hainbesteraino, ezen, artelanetan, bi lehoik tiratutako gurdi batean irudikatzen zen, eta ez zen beti posible izaten ezberdintzea. Erromatar mitologian, Magna Mater deorum Idaea izan zen eta Opsekin identifikatzen zen. Hesiodoren arabera, Dionisoren inudea izan zen. Antologia Palatinoan, basapiztia eta lehoien inude bezala aipatzen da.\nZibele eta Ops\nZeus, Hera, Demeter, Poseidon, Hades, Hestia, Enyalius (en) eta Zeres\nKronos, Japeto, Hiperion, Temis, Tea, Ozeano eta Tetis\nArtikulu hau Greziar mitologiako titanideari buruzkoa da; beste esanahietarako, ikus «Rea (argipena)».\nUrano bere aita garaitu ondoren, Kronosek berriz kartzelatu zituen Hekatonkiroak, erraldoiak eta Ziklopeak Tartaroan, eta Kanpe munstroa utzi zuen kartzela zaintzaile bezala. Rea eta bera, tronura igo ziren jainkoen errege bezala. Garai hau, urrezko garai bezala izendatu zen orduko jendeak ez baitzuen lege edo arauen beharrik: guztiek egiten zuten zuzena zena, eta, beraz, legeak eta arauak ez ziren beharrezko.\nKronos, Rearen hainbat seme-alaben aita izan zen: Hestia, Demeter, Hera, Poseidon, Zeus eta Hades, baina jaio bezain pronto irentsi zituen, Geak eta Uranok, bere patua, bere seme batek tronutik botatzea zela esan baitzioten, berak bere aita Urano tronutik bota zuen bezalaxe. Baina, Zeus jaiotzear zegoela, Reak Urano eta Geari aholkua eskatu zien, bere semea salbatzeko ideia bat pentsatzeko, eta, horrela, Kronosek, merezi zuen zigorra izan zezan bere aitari eta bere seme-alabei egindakoengatik. Rea Kreta uhartean ezkutatu zen, bertan Zeus erdituz. Ondoren, Kronosi ziria sartu zion, pixoihaletan bildutako harri bat emanez, honek, inongo susmorik hartu gabe, berehala irentsi zuena.\nOrduan, Zeus Kretako Ida mendiko kobazulo batean ezkutatu zuen.Bertsio ezberdinen arabera, Zeus hauek hazi zuten:\nAmaltea izeneko ahuntz batek, Kurete izena zuten soldadu konpainia batek, edo jainko txikiago batzuek, dantza, oihu eta txalo egiten zuten bitartean, Kronosek umearen negarra entzun ez zezan.\nAdamantea izeneko lamia batek. Kronosek lurra, zerua eta itsasoa gobernatzen zituenez, Adamanteak, soka batekin zuhaitz batetik zintzilikatu zuen, lurra, zerua eta itsaso artean zintzilikaturik geratuz, eta, beraz, bere aitarekiko ikustezin bihurtuz.\nZinosura izeneko lamia batek. Esker on bezala, Zeusek zeruetara igo zuen Zinosura, hau hil zenean.\nMelisak. Honek, ahuntz esnearekin elikatu zuen Zeus\nHelduarora iritsi ondoren, Zeusek, Kronos, beste seme-alabak oka egitera behartu zuen, jan zituen alderantzizko ordenan: lehenik, harria, Pitoni utzi zitzaiona Parnasoko mendiarteen azpian, gizaki hilkorrentzako seinale gisa, eta, ondoren, gainontzekoak. Bertsio batzuetan, Metisek okagarri bat eman zion Kronosi umeak oka egitera behartzeko, eta, beste batzuetan, Zeusek Kronosen urdaila ireki zuen. Orduan, Zeusek Kronosen anai-arrebak, erraldoiak, hekatonkiroak eta ziklopeak askatu zituen, Tartaroko euren gartzelatik, eta Kanpe gartzela zaintzailea hil zuen. Esker on gisa, ziklopeek tximista, trumoia eta oinaztargia eman zizkioten, aurretik, Geak ezkutatu zituenak. Titanomakia izeneko gerra batean, Zeusek eta bere anai-arrebek Erraldoi, Hekatonkiro eta Ziklopeen laguntzarekin, Kronos eta gainontzeko titanak bota zituzten, Tartaroan giltzaperatuak izan zirenak, toki heze, hotz, lainotsu eta ilun bat, Lurraren sakon-sakonean zegoena. Ironikoki, Zeusek ere, hantxe giltzaperatu zituen Ziklopeak eta Hekatonkiroak.\nHomeroren arabera, Rea jainkoen ama da, baina ez ama unibertsal bat, Zibele bezala, Frigiako Ama jainkosa handia, beranduago honekin identifikatuz. Bere jatorrizko gurtza tokia Kretan zegoen. Han, elezaharrak dioenaren arabera, jaio berria zen Zeus, bere seigarren semea, Kronosek irentsia izatetik salbatu zuen, Zeusen tokian harri bat emanez eta bere zaintzaileei eman zien, Koribanteei. Zaintzaile hauek, beranduago, Zeusen bizkarzain eta Rearen apaiz bihurtuko ziren, honen ohorean zeremoniak ospatuz. Garai historikoetan, Rearen eta Zibeleren arteko antzekotasuna hain zen nabarmena, greziarrek, kontu hau, Zibele euren Rea bakartzat hartuz, Kretako bere jatorrizko bizitokia utzi eta esploratu gabeko Asia Txikiko lurretara ihes egin zuena, Kronosen jazarpenetik ihes egiteko. Aurkako bertsio bat ere egon zen, eta, beharbada, egia izango da kontinentearekin izandako kontaktu kulturalek, Kretara Zibeleren gurtza ekarri zutela, Kretako Rean bihurtuko zena.\nGreziar mitologian, Rearen ikurra ilargia da. Baina, erromatarrean, bere ikurra ilargikoa bezala ezagutzen zen. Bazituen beste batzuk ere: beltxarga, animalia delikatu bat izateagatik, eta bi lehoi, ustez, gurditik tiratzen zutenak.\n(Ingelesez) Rea Theoi Projecten


By jazzaldia 26/02/2016 Berriak\nHeineken Jazzaldiaren 51. edizioa izen garrantzitsu askorekin datorkigu: batzuk klasikoak dira, beste batzuk berriak, proiektu abangoardistekin datozenak, eta mota guztietako entzuleentzat eragina eta erakargarritasuna duten artistak izango ditugu. Diana Krall, Gloria Gaynor, Branford Marsalis, Brad Mehldau, John Scofield, Jan Garbarek eta Marc Ribot-i Cyrus Chestnut, Snarky Puppy, Charles Bradley, Terje Rypdal, Jerry Bergonzi, Ellis Marsalis, Jack DeJohnette, José James, Steps Ahead eta Bobo Stenson gehitu zaizkie orain, beste askoren artean.\nSarrerak salgai daude dagoeneko web honetan bertan eta Victoria Eugenia Antzokiko leihatiletan (11:30etik 13:30era eta 17:00etatik 20:00etara)\nJazz Band Ball-a\nHasi gaitezen lehen egunetik. Uztailaren 21ean, Jazz Band Ball-a ospatuko da Zurriolako Hondartzan eta Kursaaleko Terrazetan. Egun horretako izarra Gloria Gaynor abeslaria izango da, dudarik gabe, benetako erreferentzia afroamerikar kantagintzaz ari bagara. Berde Heineken Agertokian ere, baina gauerdian, funkeko mitoetako bat izango dugu, pieza arrakastatsu asko eta asko plazaratu dituen talde bat eta “vocoder”-aren erabileragatik ospetsu egin zena: The Zapp Band, Europan oso noizik behin eskaintzen dituen emanaldietako batean.\nBeste agertoki batzuetan, gau horretan bertan, luxuzko artistak izango ditugu. Hiru super-musikarik osatutako hirukoa: Cyrus Chestnut, Buster Williams eta Lenny White; Marc Riboten azken proiektua, joan zen udazkenean Kursaalen arrakastaz eskaini zena, Filadelfia Soinuari omenaldia egungo jazzeko gitarrista garrantzitsuenetako baten eskutik, Marc Ribot, Ornette Colemanen laukote bikoitzetako bi kide lagun dituela, Jamaaladeen Tacuma eta Calvin Weston; beste gitarra-jole handi bat, Terje Rypdal ipartarra, power-jazzeko Elephant Nine taldeak laguntzen diola; John Nemeth, amerikar blueseko izarra, Estatu Batuetako hiri euskaldunenetako batean jaioa, Boisen (Idaho); eta jatorriz antillarra den Tricia Evy abeslari frantsesa.\nUztailaren 22tik hasita, Heineken Jazzaldiaren agertoki garrantzizkoenak, Trinitate Enparantzak, jazzeko lau saio bikoitz paregabe eskainiko ditu. Hasteko, Marsalis familiako bi izar. Ellis, aita, izango da lehen saioko protagonista, bere laukotearen buruan, eta ondoren, Branford Marsalis handiaren txanda izango da, jazzeko kantari miretsienetako bat bere taldean duela: Kurt Elling.\nUztailaren 23an, larunbata, jazz garaikideko bi erreferentzia. Lehendabizi, Jack DeJohnette bateria-jotzaile eta pianistaren hirukoa, Ravi Coltrane saxofoilaria barruan dela. Gaueko bigarren saioan, berriz, Steve Coleman saxofoilariaren 5 Elements taldea izango dugu. Esan behar da Steve Coleman Heineken Jazzaldiak bere ibilbide oparo guztian jarraitu izan duen musikaria dela.\nUztailaren 24an, igandea, azken garaiotan estiloa markatzen ari den beste abeslari baten kontzertuarekin hasiko da saioa, José James, zeinak Billie Holiday handiari eskaini dion diskoa aurkeztuko baitu. Haren atzetik, talde mitiko bat, Steps Ahead, bere liderra, Mike Mainieri bibrafonista, buruan duela eta aparteko ospe eta kalitateko musikariz osatutako formazioarekin: Eliane Elias, Marc Johnson, Donny McCaslin eta Billy Kilson.\nAzkenik, astelehenean, uztailak 25, Trinitate Enparantzan, Heineken Jazzaldi honetako saio gutiziatuenetako bat izango dugu, Diana Krall jazzeko diva handia ikusiko baitugu oholtzan, bere laukote berriarekin. Aurretik, gaur egungo musikari sentikor eta lirikoenetako baten emanaldia entzuteko aukera izango dugu, Bobo Stenson suediarrarena, hain zuzen.\nKursaal Auditoriumean- Kutxabank\nKursaal Auditoriumean, lau kontzertu handi artista ezagun eta liluragarrien eskutik: lehenik, uztailaren 22an, Brad Mehldau, John Scofield eta Marc Guiliana bateria gazteak osatutako hirukoa. Hurrengo egunean, uztailak 23, gora datorren izen bat, dagoeneko benetako izar bilakatu dena Europako hainbat herrialdetan, Ibrahim Maalouf tronpetaria bere proiektu elektrikoarekin. Igandean, Europako jazzeko musikari gailenetako bat, Jan Garbarek norvegiarra bere taldearekin, non Trilok Gurtu indiar perkusionistak joko baitu. Amaitzeko, uztailaren 25ean, Kursaal Auditoriumean, amerikar jazzean gero eta izen handiagoa duen artista bat, New Orleanseko Christian Scott tronpetaria bere proiektu berriarekin, 9 musikari agertokian direla.\nAurretik iragarrita zegoen aurten Donostian ospatuko dela, Heineken Jazzaldiarekin batera, 12 Points lehiaketa, non Europan fama hartzen ari diren talde interesgarrienetako 12k hartuko baitute parte. Victoria Eugenia Antzokian eskainiko diren emanaldi horiekin batera (oraindik programa guztiz zehaztu gabe dago) uztailaren 20, 21, 22 eta 23an, jam-saioak eskainiko dira Tabakalerako Kutxa Kultur espazioan, eta bizikidetzak eta hitzaldiak egongo dira Victoria Eugenia Klubean.\nVictoria Eugenia Antzokia – Skoda\nVictoria Eugenia Antzokiaren programazioa bi emanaldi guztiz berezirekin osatuko da. Uztailaren 24an, Bertsoa & Jazza formatuko saio berri bat izango dugu, zeina duela hamar urte baino gehiago estreinatu baitzen agertoki berean. Eta uztailaren 25ean, 17:30ean, europar jazzeko talde original, sortzaile, definiezin eta jenialenetako baten emanaldia: Lyondik datorren La Marmite Infernale, Espainian eskainiko duen lehen kontzertuan, 1967tik abian dagoen taldea izan arren.\nAurten Heineken Jazzaldiak berritasun garrantzitsu bat dakar: San Telmoko Eguerdiak. 5 kontzertu izango dira eguerdiko 12:30ean kalitate eta heterogeneotasun handiko bost proposamenekin. Hilaren 21ean izango da lehena 2015eko euskal jazzeko proiektu interesgarrienetako batekin, Ainara Ortega donostiar abeslariaren taldea, zeinak Victoria Eugenia Antzokian abestu baitzuen entzule eta kritikaren harrera ezin hobearekin. Eguerdiko saio horietako bigarrena Mikel Andueza saxo altu bikainak protagonizatuko du. Gure hirian oso maitea dugun artista honek bere disko onenetako bateko piezak –2015ean argitaratu zuen– entzuteko aukera eskainiko digu, bere seikote propioa distira handiz zuzentzen duela.\nLarunbatean, hilak 23, super-saxofoilari bat banda bikain batekin: Jerry Bergonzi saxo tenorra, jazz garaikideko mitoetako bat bere laukotearen buruan, beste batzuen artean, Perico Sambeat valentziarrak laguntzen diola. Igandean, uztailak 24, elezaharretako beste talde baten txanda izango da, Lyongo Workshop taldearena, Europako jazz garaikideko banda interesgarrienetako bat izateaz gainera, bizi luzeenetakoa duena, ia 50 urteko ibilbidea baitarama. Hor jo izan dute Frantziako bakarlari garrantzitsuenetako batzuek eta herrialde horretako jazzaren ordezkari nagusietako bat izaten jarraitzen du. Kontzertu erakargarri hauek amaitzeko, hilaren 25ean, astelehena, jazz onena eta flamenko instrumental onena uztartzen dituzten hiru musikari handik osatutako hirukoa: Josemi Carmona gitarrista, Javier Colina baxu-jotzailea eta Bandolero perkusionista.\nBerde Heineken Agertokia\nBeti bezala, ikus-entzule gazteentzat interes handiena izango duten agertokien artean Berde Heineken Agertokia dago. Aipatu dira jada uztailaren 21ean hor ariko diren artistak (Gloria Gaynor eta The Zapp Band). Hurrengo egunetako programazioa, agertoki horretan ohikoa denez, hainbat koloretako estilo osagarriz eta ludikoz eratutako amalgama loriatsu bat izango da. Uztailaren 22an, saioa iluntzeko 9etan hasiko da Ryley Walker gitarra-jole eta abeslariaren emanaldiarekin. Folkaren eta rockaren artean mugitzen den musikari honek balada zoragarriz eta pieza elektriko kitzikagarriz jositako errepertorioa du. Gauean, Snarky Puppy taldeak joko du; aurten Grammy sari bat irabazita, R&B instrumentaleko talde indartsu, gazte eta asmamen handienetakoa dutenen artean ditugu.\nUztailaren 23an, larunbata, azken hilabeteotan eskaera handienetakoa duen euskal talde baten txanda izango da, Rural Zombies. Gauerdian, berriz, Nick Waterhouse-k R&B zaharraren sentsibilitate eta indar guztia eskainiko digu, abesti xume bezain argitsuz betetako disko zoragarriak argitaratzen ari den kantari gazte baten ahotsean. Berde Heineken Agertokiaren programazioa hilaren 24an itxiko da bi proposamen desberdin bezain zirraragarrirekin: iluneko 9etan, Grupo Fantasma, Estatu Batuetan proiekzio handienetakoa duen banda latino bat. Austinen (Texas) egoitza duten musikari latinoz osatutako banda zoragarri bat da, talde mitikoenen ahalmen eta erritmo guztia berarekin duena. Eta mitoez ari garela, nor hoberik Charles Bradley soularen erregea baino, kantari honek, izan ere, bere ahotsarekin eta ahalmen eszenikoarekin, soularen urrezko urteak ekartzen dizkigu gogora.\nShare the post "Cyrus Chestnut, Snarky Puppy, Charles Bradley, Terje Rypdal, Jerry Bergonzi, Ellis Marsalis, Jack DeJohnette, José James, Steps Ahead eta Bobo Stenson, 51. Heineken Jazzaldirako izen berriak"


IKEARI LAPURTZEKO GARBITEGIKO DEKORAZIO IDEIAK ANTOLATUTA - ANTOLATU ETA GARBITU\nIKEAri lapurtzeko 7 arropa garbitzeko antolaketa adimendun\nZer da garbitegia? Arrazoiren batengatik, ondo diseinatutako eta antolatutako arropa garbiguneak inbidiaren putzu sakonak sor ditzake. Hori sentitu nuen, zalantzarik gabe, IKEAren galeria ikusi nuenean garbitegi ederrak - akaso, nire garbigailuak eta lehorgailuak zoritxarrez nire sukaldeko horma bat okupatzen dutelako da, estiloak eta antolamenduak lehentasun gutxiago duten zalantzarik gabe.\nHemen dituzu IKEAren garbigunerako lapur ditzakezun ideia bikainak.\n1. Erabili gortina bat gauza txarrak ezkutatzeko\nAdos, beraz, goiko argazkiko armairu zuri polita ez da guztiz estresa. Baina erraz erabil dezakezu ideia hau zure arropa garbiguneko (edo lokatz motako edozein espazio) gauzak estaltzeko, bisualki erakargarriak ez direnak. Bilatu gortina polit bat (edo dutxako gortina!) Nortasun pixka bat emango diona.\n2. Lotu hormetan, ateetan eta beste\nKakoak oso aproposak dira arropa garbitzeko poltsak, arropa eta tresnak zintzilikatzeko, batez ere armairu baten barruan edo ate baten atzeko aldean.\n3. Instalatu tresnak horman\nApalategiak eta burdinazko oholak lehortzeak, baliagarriak diren heinean, toki dezente har dezakete. Beraz, egin suediarrek egiten duten moduan eta instalatu horman —konka edo etxetresna elektrikoen gainetik, ate baten atzeko aldean, armairuaren alboan edo egokituko diren tokietan—. Horrek lekua aurreztuko du eta bai racka bai taula behar dituzunean erraz eskuratzen direla ziurtatuko duzu.\n4. Paperontziak zure laguna dira\nBeraz, garbiguneko ontziak eta saskiak ez dira ideia apurtzailea. Baina IKEAren gela horietan edukiontziak erabiltzeko moduak askoz ere arduratsuagoak eta zainduagoak dira, hau da, zakarrontzi bat, argien edukiontzia, garbiketa produktuetarako ontziak eta beste. Demagun paperontzi eta saski txiki batzuk eskuratzea eta etiketatzea, eta, ondoren, izendatutako erabilerei eutsi, zer esanik ez.\n5. Dekoratu kolore paletan\nUber antolatutako garbitegi honen zuri-beltzeko giroak dena garbi eta fresko ematen du. Ez duzu zuririk jarri behar arropa garbitzeko hau bateratua sentitzeko, baina kolore bat edo biri itsasteak gauzak sinpleak eta lasaiak mantenduko ditu, baita arropa garbitzeko egun kaotikoenetan ere.\n6. Probatu armairuak\nGarbitegi guztiek ez dute armairu dedikatuetarako espaziorik izango, baina egokitzen badituzu, zure biltegiratze eta antolaketa gaitasunak serio aldatuko dituzte. Tiraderak ere bai!\n7. Erabili hormako espazioa\nErabili zure hormetan dagoen espazio bertikala eta horizontala zure biltegia maximizatzeko (apalekin). Pilatu altuera edo zabaldu, horrela aprobetxatu ahal izateko.\nCarrie Murphy poeta, freelance idazlea eta birth doula da. Senarra eta bi txakurkumeekin bizi da Albuquerque erdialdeko (Mexiko Berria) etxebizitza historikoan.\nUrban Outfitters-i marka guztiz falta al zaio?\nCambridgen arretaz landutako etxea\nZure Cat-ek gauzak gainetik kentzen jarraitzen duen arrazoia (ez da oso pozik)\nErabil al dezaket Burdinurtuzko Zartaginak Beirazko Sukalde batean?\nZenbat Ezkontza Erregistro izan ditzakezu Alboko Begiak izaten hasi aurretik?\nHigiezinen aholku arrunt hau aholku izugarria da\nNire Elikagaien Aurrekontuan 5 aldaketa erraz hauek egin nituen - eta astero 100 $ baino gehiago aurrezten hasi nintzen\nHarrigarriki Luxuzko Sofa Walmart-en lortu nuen 500 $ baino gutxiagotan\nAkats txakurren jabe handienek bulegora itzultzean egin dezakete etxean urtebete igaro ondoren\n8 Real Life Looks at IKEAren METOD sukalde armairuak, SEKTION Europako Twin\nOheko akatsak saihesteko 6 produktu (eta haiek kentzeko infestazio bat izanez gero)\nEman hasiera asteburu luzeari West Elm-en Buy More-rekin, gertaera gehiago aurreztu — Espazio atsegin eta funtzio anitzeko pieza txiki hauek barne.\nZergatik da Arlington, Texas Amerikako auzo 'ezagunena'\naingeru zaindarien zerrenda urtebetetzeen arabera\nzergatik da 911 zenbakia\nzer esan nahi du 555ek aingeru zenbakiak\nzer esan nahi du hamaika hamaikak\n11 11 11 esanahia\naingeru 711 zenbakia esanahia


Para que no me olvides - bizkaie.biz\n“Para que no me olvides” film tristea eta bizigarria dozue aldi berean; sentimentuak komunikazino osogai modura erabilten dira, ikus-entzule eta personaien arteko loturea estutzeko. Zuzendariak maitasun eta heriotzearen ganeko istorio bat kontetan deusku: aitita, ama eta andregaiaren maitasuna eta loba, seme eta maitalearen heriotzea.\nGauzak holan dirala, hiru personaia nagusi horreen ikuspuntuetatik abiatuta, persona maite bat galtzeak dakarren hondamendiaren barri eukiko dogu. Aititak daborduko heriotza asko sufridu behar izan dauz eta etsipen lasaiaren adibidea da. Amaren mina, ostera, sakon, zurrun eta gogorrena izango da. Azkenik, neskalagunarena agertzen da; honen eretxiz, munduan ez dago bestelakorik, ez dago galdutako maitasunetik harantzagoko bizitzarik.\nHorreri guztiorreri, gogoratzeko garrantziaren inguruko hausnarketea gehituko jako, gomutea geu izateko eta, era berean, aurrera egiteko daukagun abiapuntu bakarra dalako. Beraz, ahanztura eta gomutearen artean aukeratu gura dabenei ikasgai moduko bat emongo deutse, nondik gatozan eta nora goazan jakiteko, ezin dalako ahaztu, baina aurrera egiteko be ezin dalako beti atzeko guztia gogoratu.\nZuzendariak minaren erraiak erakutsi gura izan deuskuz eta, egia esan, lortu egin dau. Horretarako, musika ederra, eszenenografia ona, paisaje ikusgarriak eta antzezpen bikainak erabili ditu. Ikusi beharra dago eta sentidu.\n- Zuzendaria: Patricia Ferreira.\n- Iraupena: 106 minutu.\n- Antzezleak: Fernando Fernán Gómez (Mateo), Emma Vilarasau (Irene), Marta Etura (Clara), Roger Coma (David), Víctor Mosqueira (Antonio), Mónica García (Ana), Marisa de Leza (Leonor), Ana Cuerdo (Eva/Nina), José Luis Agudo (Ciro/Sorin), Jorge de Benito (Rubén/Trepelev), Santi Ruiz (Medvedenko), Miguel Zúñiga (Andrés).\n- Gidoia: Virginia Yagüe eta Patricia Ferreira.\n- Argazkia: Marcelo Camorino.


Ekitaldien egutegia - Bidasoa-Txingudi Mugaz-gaindiko Partzuergoa\nAldian behingo ekitaldiak\nMerkatu txikia - Errepublika Plaza\nNekazartiza Azoka - Damarri Plaza\nMerkatu txikia - Urdanibia Plaza\nMerkatu txikia – Sokoburu Plaza\nHondarribiko Azoka - Portua (irailara)\nMerkatua – Mendibil Merkataritza Gunea\nUrantzu Merkatua – San Migel auzoa\nHilaren 1. igandean\nBrokante Azoka – Kirol Kaia\nHilaren 2. igandean\nHilaren 3. igandean\nArte Azoka – Antzaran Plaza\nArte Azoka - Kirol Kaia\nHilaren 4. igandean\nUnean uneko ekitaldiak\nBixintxoak (3. asteburuan)\nLiburuaren Astea – Zabaltza Plaza\nNazioarteko Gitarra Jaialdia\nFestimar eta Filmar (Itsas Zine Jaialdia)\nBidasoa Itzulia (2. astean)\nSagardo jaia (erdialdean)\nErdi Aroko Azoka – Arma Plaza\nSan Martzial Jaiak (ekainak 30)\nAzienda Azoka – Urdanibia Plaza (Uztailaren 1ean)\nHerri kirolak (uztailak 1 –Urdanibia plazan)\nTxipiroi jaia (uztailaren 13an)\nHondarribia Blues (bigarren asteburua)\nDies Oiassonis (2. eta 3. astea)\nGazte antzerki erakustaldia (ilearen erdian)\nKutxaren eguna (uztailaren 25ean)\nGaztefolk (4. astea)\nUztailean eta abuztuan asteartero\nArtisau lan eta gastronomi Azoka – Rond point du palmier (egunez)\nArtisau Lanen Merkatua – kirol kaia (gauez)\nUztailean eta abuztuan ostegunero\nGauez merkatua hondartzan– boulevard de la mer\nUztailaren erditik abuztuaren erditara igandero\nArtisau lan eta gastronomi Azoka - Place de la République (9etatik 13etara)\nArtisau lan eta elikagai Azoka «Herri Giroa» - Arma Plaza (1. igandean)\nPiperrada jaia (hasieran)\nEuskal Jira (1. larunbatean)\nTraineruen estropada (1. asteburuan)\nEuskal Jaia (2. asteburuan)\nBidasoaFolk (3. astebukaeran)\nHerri Giroa- herri kirola\nGuadalupe jaiak (irailaren 8an)\nAzienda Azoka – Zumardia (Irailaren 11n)\nHerri kirola (irailaren 11n)\nTxingudi Korrika (1. larunbatean)\nDonibane Lohizune Hondarribia Lasterketa (3. igandean)\nUrria – Azaroa\nZine Arkeologikoaren Jaialdia\nZine eta Bideo Gaztearen Lehiaketa\nAbendua - Urtarrila\nBelen, Erregeak, Olentzero eta Papa Noel\n"BIXENTE" euskal izenetik dator Bixintxo.\nUrtero, urtarrilean, “San Bizente” bere patroiaren eguna ospatzen du Hendaiak. Kortsarioz mozorrotutako haurren desfilearekin hasten da jaia, Etienne Pellot (1765-1856) Hendaiako azken kortsarioaren ikur gisa. Era berean, patata tortilla lehiaketa antolatzen da, haurrek egiten dituzte tortillak bertan bildutakoen usaimenaren plazererako. Hainbat joko antolatzen dira haurrek eta helduek ongi pasatzeko. Pilotariak, jokoak, bazkariak izaten dira herriko jai horietan.\nHerri jai hauek Donostian sortu ziren, baina egun Euskal Herriko herri askotan ospatzen dira. Tradizioaren arabera, atzerritik etorritako gizon eta emakume taldeak "pertzak konpontzen ditugu" eta "txokolate-ontziak konpontzen ditugu" oihuka ibiltzen ziren kaleetan barrena. Egun, sukalde-ontziak eskutan dituztela, jai giroan eta musikaren erritmoan kalez kale ibiltzen dira Kalderero edo/eta pertza konpontzaileak.\nInauteriak ez dira egun eta hilabete jakin batean ospatzen, Pazko Igande Egunaren arabera baizik. Hamaika urtean behin egun berean egokitzen dira Inauteri Igandea eta Santa Ageda eguna.\nInauteriak gizarteak asmatutako jaiak dira, solstizio-egunei lotuta azaltzen diren ospakizunak ez bezala, hauek lotura estua baitute ospakizun erlijiosoekin. Francoren diktadurak galarazi egin zituen Inauteriak.\nInauteriak eskuarki Garizuma hasi aurreko hiru egunetan ospatzen dira. Garizumaren garai luzeko baraualdiaren haustea ospatzen da. Oro har, Kinkuagesima igandearen aurreko ostegunean, "Ostegun Gizen" egunean, hasten dira inauteriak eta hurrengo asteartean, Inauteri Asteartean, bukatu.\nEgun horietan, urtean zehar daramagun mozorroa kendu eta benetan nolakoak garen azaltzen duena janzteko aprobetxatzen dugu, norberaren sena, bakoitzak bere baitan daraman benetako izpiritua, azaltzeko aprobetxatzen dugu alegia.\nInauterietan baserriko sukaldaritzaren ohiturak dira nagusi mahaietan. Gipuzkoan, nola Beterrin hala Goierrin, torrijak jateko ohitura dago eta beste toki askotara zabaltzen ari den ohitura da hori.\nPasioaren edo Jesukristoren heriotzaren eszenak gogora ekartzen dituzten erlijio adierazpenen artean, aipatzekoa da, oso nabarmen eta ikusgarria izaten dela ostiral santua Hondarribian.\nOste frantsesek 1522an Gipuzkoa inbaditu zutenean, Irungo milizia etsaiari aurre egiteko prest agertu zen, eta berehala erantzun zion Gipuzkoako Kapitain Nagusiaren deiari; honenbestez, ekainaren 30ean, San Martzial egunean, irundarrek, sutsuki eta adorez borrokatu eta sekulako garaipena lortu zuten. Gudu honetan zuzeneko esku hartzea izan zuten emakumeek, agureek eta haurrek, izan ere, zuhurtasun handiz, lastargi piztuak eskuan hartuta, alde batetik erasoko zituztela sinestarazi zieten etsaiei eta, bitartean, milizianoek ustekabean harrapatu eta garaitu zituzten.\nEkintza gogoangarri hau ospatzeko eta Ahalguztidunari eskerrak emateko, orduko zibilen eta apaizen kabildoek San Martzial mendira -Aldabe mendira-, urtero, ekainaren 30ean, prozesioan joateko botoa egin zuten. Urte batzuk geroago, egun horretako santuaren ohoretan, ermita eraiki zuten San Martzial mendian.\nMendeetan zehar armen alardea ekainaren 29an, San Pedro egunean, ospatu zuten eta hurrengo egunean, San Martzial mendira igotzen ziren prozesioan.\n1881. urtean eta jaiari garrantzi handiagoa eman nahian, ospakizun biak egun berean egiteko erabakia hartu zen. Orduz geroztik, egun berean ospatzen dira San Martzial Eguneko alardea eta San Martzial mendirako prozesioa.\nJaia bera zertan den azaltzeko orduan, nahikoa izango da honako zertzelada hau: Jeneral baten agintepean, uniformez jantzitako konpainiek osatzen dute Alardea. Soldaduen kopurua kontuan harturik, infanteriakoak dira nagusi, gehienak dira alardean. Txapela, gerrikoa, gorbata eta zapi gorriak, alkandora eta galtza zuriak, jaka beltza eta lokarri beltza duten espartin zuriak dituzte uniformetzat. Konpainia hauetako partaide gehienek eskopeta sorbaldan dutela desfilatzen dute eta beste batzuk txilibituak eta danborrak joz.\nKonpainia berezietan bestelako jantziak, anitzagoak eta koloretsuagoak, eramaten dituzte soinean, beti ere konpainiaren arabera: danborrada, artilleria, zaldizkoak, hatxeroak eta musika banda. Hauek guztiek behar bezala uniformatuta desfilatzen dute.\nAlardearen ardatz nagusia konpainia bakoitzean doan kantinera da. Kantinerak, unean uneko musikaren erritmoan eta kaleetan barrena desfilean igarotzen denean, ikusle guztien arreta bizia eta bat-bateko txalo zaparradak jasotzen ditu. San Martzial Egunean interpretatzen diren konposizioen artean honako hauek dira aipagarri: Egunsentiko Alborada, Villarrobledoko Diana, Fajina, Danborradaren Diana, Armen Deskarga, Abiada, Theiro, Jolo, Elizara Igoera, Rataplan eta San Martzial eguneko ereserkia.\nAlardearen une guztiek esanahi sakona dute, urrats guztiak elkarri estu lotuta daude, baina jaiak baditu bereziki hunkigarriak diren une batzuk: esate baterako, goizeko 6etan, San Juan Harria plazan, musika-bandak Villarrobledoko Diana jotzen duenean eta bertara bildutako guztiak, pozez beterik, abesten eta erritmoaren arabera saltoka hasten direnean. Beste une zeharo hunkigarria da Alardea Urdanibia plazatik abiatzen denean.\nArratsaldean, Alardea amaitzen denean, lerroak hausteko agindua ematen denean, sentimendu desberdinen nahasketa gertatzen da. Alde batetik egun osoa aurreikusita zegoen bezala ondo igaro eta, beste urte batez ere, mendeetako botoa bete delako sentsazioek zoriona eta poza dakartzate eta bestetik, zerbait bukatzen dela konturatzeak tristura sortzen du. Irundarren aurpegietan agerikoa den tristura hori, baina berehala estaltzen da hurrengo urteko Alardearen ospakizunean pentsatzen hasten direlako. Duela urte gutxi arte San Martzial jaiaren ospakizuna egun bakarrekoa zen; baina, azken urteetan, jai egunak gero eta gehiago izaki, ez da San Martzial aipatzen Sanmartzialak baizik, ekainaren 30aren aurreko eta ondorengo egunak hartzen dituelako. Ekainaren 30ean bolboraren usaina da nagusi Irunen.\nHondarribian irailaren 8an ospatzen da gertakizun hau.\n1989. urtean sortu zuen jai hau Jai Batzordeak. Urtero, uztailaren 13an, taberna eta jatetxeen jabeek, merkatariek eta hamar bat kultur, kirol eta gizarte elkartek hondartza ondoko kaleak hartzen dituzte sukaldatzeko eta ongi pasatzeko: Txipiroiaren Jaia da.\nBakoitzak bere eran prestatzen du Euskal Herriko plater tipiko hau: tintan edo armorikana eran, beteak, kauseran edo pintxo moduan. Oso garrantzitsua da borondate onekoen parte hartzea. Umore ederrean ibiltzen da jende guztia. Trikiti, txaranga eta banden musikaren soinura mugitzen dira dantzariak fandangoa, muxikoak eta beste dantza batzuk egiten.\nBi dantzak bertan bildutakoak gonbidatzen ditu gau luze honetan ongi pasa dezaten. Zezensuzkoa ere izaten da.\nTradizio handiko jai hau oso arrakastatsua izaten da.\nDies Oiassonis (Oiassoko erromatar egunak) izenburuarekin bataiatu da Irungo Oiasso museoa bultzatzen ari den errekreazio historikoari buruzko programa. Uztailaren 2. eta 3. astean egiten da. Errekreazioak itsasoaren alderdia azpimarratzen du, baina erromatarren garaian hirian ordezkatuak izan ziren beste alderdi adierazgarri batzuk ere sartzen dira.\nInformazio gehiago: www.irun.org/oiasso\nItsasoarekin hertsiki loturiko jai gisa, Hondarribian Kutxa Entrega egiten da uztailaren 25ean. Egun horretan arrantzaleak prozesioan joaten dira kofradiatik parrokiara.\n1996an, Eraiki dantza taldeko partaideek Bidasoaldeko Nazioarteko Gazteen Folklore Jaialdia antolatzearen beharra ikusi zuten; helburutzat dantzariak saritzea eta ikasturtean zehar egindako lana zabaltzea zelarik. Proiektua aurrera atera ahal izan zen guraso eta dantzarien lan eskuzabalari esker.\nInformazio gehiago: www.festivalfolklorebidasoa.com\nEuskaldunen psikologia azaltzen duen adierazpen garbiena da; izaera sendokoa eta, era berean, alaitsua eta jaizale aparta; bere folklorea; bere lan ohiturak; kirol eta kultur zaletasunak; neska-mutilen jatortasuna... Hau guztia, marko koloretsu, alaitsu, bikain eta aparta batean, trikitia, txistu eta soinuen musikaz blai, irrintzika, paregabeko kalejirak egiten.\nJai honetako elementu garrantzitsuenetakoak gurdiak dira, eta gurdiotan gure historia edo/eta historiaurreko bizitzaren eta ohituren adierazpen artistikoak aurkezten dira. Gurdiak artezaleek eginak dira, eskuz, orduak eta orduak ematen dituzte aurkeztu beharreko gaiak hautatzen, zirriborroak burura eramateko bideak aztertzen, erabili beharreko materiala (papera, marraga, igeltsua, haritza, gaztain-zura, huntza, iratzea,,,) bereizten. Azkenean, baserri eder bat, garai bateko sagardotegia, landa-eremuko ola edo/eta betiko errotaren irudi bikainak erakusteko.\nIrungo hiriak, bere euskal ohiturei loturik, 1928. urtetik aurrera ospatzen du Euskal Jira, Espainiako gerra zibilak iraun zuen artean eta gerraosteko urte batzuetan izan ezik. Urte bitan Jostallu Kirol Elkarteak antolatu zituen jai hauek, urte horietan Azkenportun, Konpantzia edo Faisaien Irlatik hurbil, batelen estropadak egin zirela aitzakiatzat hartutik. Gaurko egunean eta 1979. urtetik aurrera, etenik gabe ospatzen da Euskal Jira, gehienetan abuztuaren lehenengo larunbatean.\nTradizioa eta elkarbizitza: Euskal Herriko antzinako ohiturek oraindik bizirik dirautela erakusten du euskal jaiak. Jaiaren benetakotasuna agerian uzten dute euskal jantzi tradizionalek...\nAlkandora beltza "Txamarra", lepoko zapi laukiduna "Lepokoa", galtza urdinak "Mendigoitz", eta "Abarkak"\nBrusa zuria "Mantar", gona "Kotiluna", azpiko gona "Kotilunazpikoa", mantala beltza "Tauliera", eta burukoa "Burukomotoa"\nHendaiar guztiak horrela janzten dira, arbasoak bezala, jantzi tradizional horiekin.\nBi jaiegun izaten dira jarraian, jai alaiak benetan, artisau lanen azokak, pilota txapelketak, haur bikoteen desfileak... Guztiek gehien espero duten unea: kabalgata handia. Gurdi desfilea izaten da, euskal gaiekin apainduak horiek, eta talde alaiak haien atzetik. Gurdiak prestatzen dituztenak lehian ibiltzen dira aukeratutako gaiak arte moduan azaltzeko. Esan behar da gustu eta trebetasun handiz prestatzen dituztela gurdi horiek. Udako denboraldian ekitaldi nagusia izaten da euskal jaia, oso ederra delako, jende guztiak parte hartzen duelako eta jende ugari erakartzen duelako.\nZer da Hondarribiko Alardea?\nHondarribiko Alardea, urtero 1639. urteaz geroztik irailaren 8an ospatzen dena, 1638an hiriak jasan zuen setiotik askatu izanagatik Guadalupeko Amabirjinari orduan egindako botu eskertza urtero berritzea da funtsean. Botu eskertza hau ez dago bakarrik Alardearekin loturik, baizik eta Guadalupeko Amabirjinaren omenezko bederatziurrenarekin hasten da eta irailaren 10ean amaitzen da setioan hil ziren guztien omenezko ekitaldi erlijiosoarekin.\nOspakizun hauek Hondarribiko herritarrek sakon maitatu eta bizitzen dituzten kultur ekitaldiak dira, inolaz ere.\nUrtero irailaren 8an Hondarribian egiten den arma desfilea, frantses setiatzaileek burututako bi hilabeteko setioaren amaiera gogoratzeko da, eta orduan Guadalupeko Amabirjinari egindako botu eskertza betetzen du, garaipena berari egozten baitzaio.\nGoizeko 8 eta erdietan biltzen dira hiriko auzo edo gremio desberdinak ordezkatzen dituzten konpainiak harresien azpialdean, Erreginaren Baluartearen ondoan. 9etan, parrokiako kanpaiak jotzen ari diren bitartean, desfilea hasten da Bandak jotzen duen musika alaiaren soinura. Hatxeroak, arkume kasket handiak buruan dituztela, joaten dira lehenengo beren itxura izugarriarekin. Gainerako konpainiak haien atzetik, banan-banan, txilibitu eta danborrez osatuak, eta ehunka fusilari, ibilbidean zehar deskarga handiak eginez, Arma Plaza aldera. Han berriro ere biltzen dira konpainia guztiak. Ibilbide osoan biltzen diren milaka ikusle hasten dira egun osoa iraungo duen jaiaz gozatzen.


Ipar Euskal Herriko Elkargoa | Ipar Euskal Herriko Elkargoa – 2 orrialdea – iparraldekohitza\nElkargoari helegite hierarkiko bat jartzea da asmoa, auzitara jo gabe. Michel Veunacek eta Claude Olivek diote ez daudela horien artean. Ipar Euskal Herriko elkargoak jasoa du jada herrien eta ...\nIpar Euskal Herria biltzearen alde egin dute Sarrikotapeak, Pagolak, Aiherrak, Milafrangak, Bardozek eta Atharratzek, eta horiei esker gainditu da heina. 2017ko urtarrilean jarriko da martxan instituzioa\nAiziritzeren baietzarekin 149.390 biztanle ordezkatzen dituzte orain arte alde bozkatu duten herriko etxeek. Hirigune elkargo bakarra sortu ahal izateko herrien erdiak ere eman behar du baiezkoa Ipar Euskal Herriko ...\nBasusarri eta Zalgize-Doneztebeko baiezkoekin 569 biztanle baino gehiagoko herri baten baietza baino ez du falta hirigune elkargoak lehen baldintza betetzeko. Herri kopururako hamasei falta dira\nKontrako 22 boz eta aldeko 13 izan dira Miarritzen, eta joan den azaroko joera berretsi da. Baiezkoa erraz nagusitzen ari da, baina datozen asteetan erabakiko da hirigune elkargo bakarra ...\nNikolas Blain – Batera-ko kidea Ipar Euskal Herriko elkargoaren aldeko bozketan baiezkoa aterako dela uste du Nikolas Blainek. HELEParen kontrakoek egindako «desinformazio kanpaina maltzurrak» ez luke proiektua trabatuko. Bozketak ...\nIpar Euskal Herriko sei herritan bozkatu dute jadaneko, eta guzietan aldeko boza izan da nagusi. Elkargo bakarraren aldeko hautuak irabaz dezan alde bozkatu duten herrien erdiek herritarren erdia ordezkatu ...\nAurrekoa 1 2 3 4 … 7 Hurrengoa


artzubi argazkiak - Solstiziotik solstiziora, Amerikan barrena (2)\nhasiera > erakusketak > denetarik > Solstiziotik solstiziora, Amerikan barrena\nSolstiziotik solstiziora, Amerikan barrena\nDonostiako Informatika Fakultatearen 40. urteurrena ospatzeko prestatu nuen argazki bilduma hau, zeina 2016an Amerikan zehar egindako bidaian ateratako argazkien lagin txiki batez osatu bainuen. Honako leku eta data hauetan aurkeztu dut:\nDonostia: UPV/EHUko Informatika Fakultatearen atarian, 2017ko azaroaren 10etik abenduaren 22ra.\nDonostia: UPV/EHUko Carlos Santamaria Zentroaren Andrestegi aretoan, 2019ko martxoaren 4tik 19ra.\nGasteiz: UPV/EHUren Arabako Campuseko Pabiloian, 2019ko apirilaren 1etik maiatzaren 17ra.\nBidaia eta erakusketa: nondik norakoak, hitz gutxitan\nAspaldiko asmo bat gauzatzeko zortea izan nuen 2016an, motxila hartu eta sei hilabeterako Amerikan zeharko bidaia bati ekin bainion, ekainetik abendura. Udako solstizioarekin Ternuako kostaldean nenbilen, Artikotik hegoalderantz etorri ohi diren icebergen miraz eta euskal baleazaleek lurralde haietan utzitako arrastoen atzetik; urte erdi geroago, berriz, Patagoniako mendietan gora eta behera. Hego hemisferioan udako solstizioa izan baino egun batzuk lehenago iritsi nintzen Ushuaia mitikora. Guztira, 27.000 km-edo korrituko nituen: Eskozia Berria, Ternua, Quebec Hiria, Concord, New York, New Orleans, Monterrey, Mexiko Hiria, Puebla, Costa Rica, Panama, Medellín, Mompox, Cartagena, Ekuador, Trujillo, Lima, Atacama, Santiago, Araucanía, Chiloé, Bariloche, Perito Moreno, Ushuaia... trenak, autobusak —bai ugari!—, autoak, txalupak, hegazkin gutxi batzuk... kaleak, hiriak, herrixkak, museoak, hondartzak, oihana, basamortua, mendiak, jendea... geltokiak, tabernak, ostatuak. Bidaia bera egunero oraindik gogora etortzen zaidan bizipen ederra izan zen, eta beta izan nuen, besteak beste, naturaz gozatzeko, historia pixka bat ikasteko, kale artean gora eta behera ibiltzeko, jendearekin hitz egiteko, lagunen bat edo beste egiteko, idazteko —blogoetak izeneko blogean—... eta, nola ez, argazkiak egiteko.\nHamabost edo hamasei urte nituela heldu zidan argazkigintzaren harrak, eta iazko bidaia horretan egiaztatu nuen —beste behin— ez nekiela munduan zehar ibiltzen kamerarik gabe. Izan ere, abiatu aurretik egin nituen planen artean ez zegoen argazki asko egitea... baina bueltan txartelak deskargatzen hasi eta 9.000tik gora “raw” gorde nituen ordenagailuko disko gogorrean. Lanera itzulitakoan ez nuen uste material hori guztia lantzeko denborarik aterako nuenik inondik ere; erakusketa hau aurrera atera nahiak, baina, mugiarazi egin nau, eta hona hemen emaitza.\nArgazki pila horretatik, lagin ezinbestean txiki bat baino ez da erakusketa honetara ekarritakoa: jendea, erretratu zenbait, paisaia, monumenturen bat, natura...; 56 irudi, zuri-beltzean batzuk, koloretan gehienak.\nBistan denez, askotariko gaiek erakartzen dute nire begirada, kameraren bisore atzean jartzen naizenean. Eta pozik geratzen naiz erretratu bat egin eta harrapatutako espresioak zerbait esaten badit, irudiak altiplanoko gizon-emakumeen harrotasun jipoitua islatzen duela iruditzen bazait, esaterako; edo ostera sekula errepikatuko ez den une hori atzitu izana uste dudanean; edo, bat-batean eguzkia irten, eta ordura arte grazia izpirik ez zeukan mendi paisaia ilunari uste eztako distira aterarazi diolarik, aurrekoarekin zerikusi gutxi duen irudi iheskor eta berri hori atzematen dudanean. Eta berdin zait hori lortzeko goizeko lauretan jaiki behar izan badut ere, Paineko Dorreen begiratokira eguneko lehen argi txinten aurretik iritsi ahal izateko; edota egun nekagarri baten ondoren ohera noala, urrunean Ruka Pillañ sumendiaren barruko suaren dirdaia sumatu, tripodea jarri eta argazki txukun bat lortu arteko onik gabe aritu behar izatea, azkenean ohera izoztuta ailegatuko banaiz ere.\nHorra, bada, erakusketa honen nondik norakoak.


«’Sanctuaire’ ez da ETAz ari» | «’Sanctuaire’ ez da ETAz ari» – iparraldekohitza\n«’Sanctuaire’ ez da ETAz ari»\nOlivier Masset-Depasse. Film zuzendaria\nDomingo Iturbe ‘Txomin’ eta Frantziako Justizia Ministerioko kontseilaria parez pare jartzen ditu ‘Sanctuaire’-k; hala ere, Masset-Depasse egileak dio Frantziaz ari dela oroz gainetik. FIPAko fikzioen sailean lehiatuko da.\nBihar proiektatuko dute, 18:45ean, Midi geltokian, Olivier Masset-Depasseren Sanctuaire filma. Ostiralean, 09:30ean, Royal gelan. Filma aitzinetik ikusteko produkzioaren baimenik gabe, prentsa txostena dela euskarri egin dira ondoko galderak. Canal + telebista katearentzat ekoitzi filma da. Frantses estatua bere gertakari nagusien parean sailean sartua dute. Gidoigileetan Xabi Molia idazle eta film egile baionesa dago; aktoreetan, hainbat euskal herritar, Josean Bengoetxea horien artean.\nEgiazki existitu diren pertsonak dira protagonistak, dela Domingo Iturbe Abasolo Txomin, dela Robert Badinter Justizia ministroaren kontseilari izan zen Gregoire Fortin; nola egin duzu errealitate horrekin?\nNahiko nuke ikusleek erratea: «Ez zen horrela… Baina horrela da», garai hartako giro, erronkei begira. Nahiz eta distortsioak izan. Pertsonak ahal bezainbat errespetatzen saiatu naiz, baina ahantziz egiazkoak direla. Txomin eta Yoyes [Dolores Gonzalez Katarain] errealitatean baino harreman intimoagoa dute filmean. Errealki, pare bat aldiz gurutzatu ziren elkarrekin. Baina, filmean, harreman horren bidez beste gauza batzuk aipatzen dira. Azken finean, errealitatean oinarritu fikzioa da. Baina ez da ETAz egin film bat ere. Filma Frantziaren ikuspegitik egina da. Frantziaz ari da. Frantzia Espainiaren parean. Frantzia ETAren parean.\n«Thriller politiko» bat dela errana duzu.\nBai, eta hortik, bi kontu landu nahi izan ditut. Batetik, hasiera batean iraultzaile nazionalista zen talde baten aldaketa prozesua. Terrorismora aldatzen dena. Eta, bestetik, nahi izan dut erakutsi politikoki zein konplexua izan daitekeen bi pertsona elkartzea, hitz egin dezaten. Izan daitezkeen eragozpen guztiak. Filma 1984an abiatzen da. Bi gobernu sozialista daude bi herrien buru. Batetik, Frantzia dago. Erran dezagun, herri klasikoa. Eta, bestetik, Espainia. Diktaduratik ateratzen saiatzen ari da, baina zailtasunekin, ez baita izan egiazko Nurenberg auzirik. Faxista guztiak boterean gelditu dira. Frantziak lagundu nahiko luke Espainia, baina Espainia ez da oraindik konfiantza merezi duen herria. Eta horra non bi herri horien artean ETAren arazoa agertzen den. Ez da berria, baina hor, testuingurua da aldatua.\nETAren aldaketaz ari zarenean, zer erran nahi duzu?\nFrancoren garaiko ETAren eta Franco hil eta izan den ETAren arteko ezberdintasuna. Edo, hasteko, 1982tik haste. Sozialisten trantsizio garaitik. Hor lerratze bat dago. Baina, kasu, nik hori ez diot espainol baten ikuspegitik, nik hori diot filmaren ikuspegitik. Frantziako Estatuaren ikuspegitik.\nPrentsa txostenean, hauxe idatzi dute produktoreek: «Ez buru sozialistek, ez ETAren aldekoek, ez diete garrantzi handirik eman GALi, frantses lurretan hiltzaileena izan den erakunde terrorista izan arren. Paradoxikoki, bakoitzaren interesen alde egin baitu GALek». Hori agertzen da filmean?\nEz da horrelakorik. GAL norbaiten mesederako aritu bada, espainolen mesederako izan da, eta ez ETAren mesederako. Ikusi duzu Michael Mann-en Heat? Ba, bada horretarik. Bi ikuspegi daude. Batetik, Mitterranden kontseilariarena. Espainia eta ETAren arteko adiskidetze bat saiatzen du. Eta, bestetik, Txominena. Euskal Herri frantsesean da, errefuxiatua. Espainiako atentatuak apailatzen ditu hortik. Eta hiru arazo nagusiri aurre egin behar die. Negoziazio horri, ETAko erradikalenen igoerari eta Yoyesen itzulerari. Ez gara GALen ikuspegitik ari, nahiz eta Jose Barrionuevo agertu. GAL begitarterik gabeko gaiztoa da.\nBeti prentsa txostenean irakurria, zuhaurrek idatzia: «Nola berretsi gure nortasuna? Noraino borrokatu norbere burua ezagutarazteko, bestea ukatu gabe, beldur itsu batean norbere baitan ixteko arriskua hartuz?». Zer erran nahi duzu horrekin?\nFilmaren funtsa da hori. Oraino oihartzunak dituenak gaur egun. Ez naiz mintzatzen jihadaz edo. Ari naiz Europaz. Euskaldunek, korsikarrek, bretoiek eta beste, guztiek nahi dute beren independentzia. Egiazko galdera bat da: Zer egiten dugu? Guztiak borrokatzen dira beren berezitasunen alde, erradikal bilakatzeko arriskua hartuz batzuetan? Ala onartzen dugu handiagoa den batean urtzea? Ez garela gehiago euskaldun edo bretoi, baizik eta humanoak garela erranez. Nahiz eta ondarea zaindu.\nBelgikarra zarela, valoniar eta flandriarren artekoak hunkitzen zaitu? Horrek ukan du eraginik?\nBai, hori bera. Zuek bezala bizi gara. Azken 20, 30 urte hauetan, ni, frankofonoa izaki, flandriarrek dominatzen naute. Beren kultura inposatzen didate, eta nirea ezabatu nahi dute. Gero, guk frantsesa mintzo dugu, eta frantsesa hizkuntza indartsua da. Ezin gaituzte lehertu. Baina ontsa uler dezaket kultura oso, herri oso gisa ez ezagutua izateak dakarren frustrazioa. Horregatik, agian, egiten zait hurbilagoa Txomin eta halako batzuen ikuspegia, hasieran.\nZuhaurrek ez duzu nederlandera ikasia?\nEz. Belgika hegoaldetik bainator. Eta han nederlandera hirugarren hizkuntza da. Eta nehork ez du ikasi nahi nederlandera.\nUmorea da, e!\n‘Shoah’-ri, leku berezia FIPAn\nEHZ. Sortzaile senari eutsiz


Euskal kulturan emakumeen ekarpena bermatzeko eta jai parekideak erdiesteko abiapuntua - GARA\nUrteak daramatza Euskal Herriko Bilgune Feministak gizon emakumeen arteko parekidetasunaren alde borrokan. Are gehiago, parekidetasun hori euskal kulturaren esparruan ere bete-betea izan dadin lehian aritu dira eta ari dira gaur egun. Helburu guztiak oraindik bete gabe daudenez gero, borroka horren aldeko apustu berria egin du. «Arazoak gainditu eta emakume sortzaileoi gure txokoa eskainiko digun» proiektu berria darabil esku artean; Emakumeok Plazara, hain zuzen.\nJai parekideen inguruko auzian, hiru xede finkatu zituen aspaldian Bilgune Feministak; batetik, jaien antolakuntzan emakumeen parte hartzea bultzatzea; bestetik, jaien aitzakiapean izan ohi diren erasoak desagerraraztea; eta, azkenik, jaietan emakumeen parte hartzea eta presentzia areagotzea. Azken helburu horren harira, web orrialde bat sortu dute, www.emakumeokplazara.org. Hala, jai batzordeek kultur eremuan diharduten emakume solte eta taldeen zerrenda izango dute eskura, hau da, emakumeen presentzia areagotzeko tresna bat gehiago izango da.\n«Web orrialde hori, emakumeok egindako ekarpen kulturalen baliabideen zerrenda da. Gauzatzen diren kultur ekimenak bilduko dituen agenda aktiboa eta, pixkanaka elikatuz, Euskal Herrian kultura arloan emakumeok egiten dugunaren berri jaso eta zabaltzeko balioko duen euskarria izatea du asmo», esan zuen Bilgunek ohar baten bitartez.\nEmakumeok Plazara proiektuan parte hartzeko «oinarrizko irizpide» batzuk ezarri dira. Bilgune Feministaren aburuz, horietatik gutxienez bat bete egin beharko litzateke; emakumea izatea. «Talde bat bada, taldean bertan eta egiten den ekoizpenean emakumeak egotea edota balore feministetan oinarritutako lanak izatea. Proiektu hau elikatzeko eta pixkanaka hazten joateko ezinbestekoa da kultura taldeek edota sortzaile orok fitxak betetzea». Horretarako bi aukera daude; info@emakumeokplazara.org helbidera idaztea edo web orrialdetik zuzenean parte hartzea.\nBilgune Feministaren iritziz, «bertako kultura arlotik aspaldi atzemandako zailtasunari, hau da, emakume kulturgileok publikoan gure lana ezagutaraztekoari aurre egiteko tresna sortu dugu. Urte luzeetan landutako jai parekideen aldarrikapenak eta beharrak jada izango dute heldulekurik, www.emakumeokplazara.org ataria», gaineratu zuten.\nProiektuaren aurkezpena bihar arratsaldean egingo da Donostiako Doka Kafe Antzokian, 19.30ean. Bertan, Ainbat talde arrasatearrak eta Sorkun abeslariak hartuko dute parte.


Bigarren greba eguna Ilunion-en 49 kaleratze ekarriko dituen EEEaren aurrean | LAB SINDIKATUA\nEkintza Sindikala Bigarren greba eguna Ilunion-en 49 kaleratze ekarriko dituen EEEaren aurrean\nBigarren greba eguna Ilunion-en 49 kaleratze ekarriko dituen EEEaren aurrean\nAtzo egin zuten ONCE taldeko Enplegu Zentro Berezi honetako langileek lehen greba eguna, eta manifestazioa egin zuten ONCEren egoitzatik Eusko Jaurlaritzara. Gaur, bigarren greba egunean, Gurutzetako ospitalaren parean egin dute protesta. Urtarrilaren 11ra arte deitu dituzte greba egunak, enpresak EEE baten bidez 49 lankide kaleratu nahi dituelako. Ostegunean ere, urtarrilaren 7an, kontzentrazioa egingo dute Bilboko Union hotelaren aurrean (Rodríguez Arias, 66), 08:30ean.\nENPRESA-BATZORDEAREN OHARRA (LAB, ELA, CCOO)\nONCE taldeko ILUNION Euskalduna Enplegu Zentro Bereziak 49 langile kaleratu nahi ditu Enplegu-Erregulazioko Espediente baten bidez. ONCE Taldea eta Ilunion egungo egoera iragankorraz baliatzen ari da aniztasun funtzionala duten 49 langile kaleratzeko.\nArgudiatzen duen arrazoi nagusia Gurutzetako Ospitaleko uniformeen garbiketa kudeatzeko kontratua galdu izana da. Azken honek premiazko esleipena egin dio enpresa bati aldi baterako, berriro lizitatu arte. 2014an hasitako kontratuak, ILUNIONi esleitu zitzaionak, ez zen zerbitzuaren beraren kostuak estaltzen. Aipatu behar da aniztasun funtzionala duten langileen lan-baldintzak diruz laguntzen direla, Lanbide arteko Gutxieneko Soldataren %50 Lanbideren kontura da eta Gizarte Segurantzak %100ean ordaintzen ditu honengatiko kostuak. Gainera, 10 urte baino gehiagoz berritu gabe dagoen sektoreko hitzarmen bat aplikatzen zaie.\nEra berean, Ilunion taldeak milioi askoko irabaziak lortu ditu azken urteotan. Non dago Ilunionen eta ONCE Taldearen erantzukizuna eta aniztasun funtzionala duten pertsonekiko konpromisoa?\nEnpresa-batzordeak, beste behin ere, salatu du zerbitzu hori ematen duen kolektiboa azpikontratazio-sistema gaiztoak zapaltzen duela, enkante publiko batean bihurtuta dagoena. Enkante horretan, prezio baxuena sustatzen eta saritzen da, eta Ilunion – Euskalduna eta Osakidetza honetaz baliatzen dira. Alde batetik, zerbitzu bat enplegu-zentro berezi baten bidez azpikontratatzeak kostuak aurrezten dizkio Osakidetzari, eta enplegu-zentro berezi bat are azpikontrata merkeagoa bihurtzen du.\nBeste behin ere, enplegu-zentro berezi bateko aniztasun funtzionala duten langileak dira, edozein ikuspuntutatik erabat babesik gabe daudenak. Ilunion Enplegu Zentro Bereziko zuzendaritzak, Osakidetzak aniztasun funtzionala duten pertsonak merkea baino merkeagoa eta aldi-baterakoa den eskulan gisa erabiltzen ditu eta Eusko Jaurlaritzak berak, enplegu-zentro berezien finantzatzaile partzialak ez du ezer egiten egoera honen aurrean, eta ez du betetzen aniztasun funtzionala duten pertsonen eskubideak arautu eta bermatzeko, eta lan-munduan integratzeko eta kalitatezko enplegua izateko duen eginkizuna.\nAsanbladan bildutako langileek urtarrilaren 4tik 11ra arteko grebak deitzea eta hurrengo mobilizazioak egitea erabaki zuten.\n• Urtarrilak 4, astelehena: mobilizazioa 10:00etan, ONCEren egoitzatik (Perez Galdos 11) – Eusko Jaurlaritza (Kale Nagusia, 85).\n• Asteartea 5: kontzentrazioa. Gurutzetako Ospitalea. 10:00-10:30.\n• Osteguna 7: kontzentrazioa. Union Hotela (Rodriguez Arias, 66). 08,30-09,30.\n• Ostirala 8: kontzentrazioa. Gurutzetako Ospitalean, 18etan.


Espainia, munduko potentzia barazkiak izoztearen prozesuan | Consumer\nEspainia, munduko potentzia barazkiak izoztearen prozesuan\nAzken hamarkadan, barazki izoztuak %50 hazi dira\narabera: Osteguna, 2017ko abuztuaren 03a\nNekazaritzako elikagaien sektorea funtsezko pieza da Espainiako merkatu ekonomikoan. Eta herrialdeko eremuei esker, barazki izoztuak oso garrantzitsuak dira, bai gure mugen barruan bai kanpoan, kalitate handiko produktuak direlako. Bitamina eta mineraletan aberatsak, berdura izoztuak gorantz doaz. Izan ere, Espainiako Landareen Fabrikatzaileen Elkarteak (ASEVEC) erabiltzen dituen datuen arabera, industriak %8ko hazkundea izan zuen 2016an.barazki izoztuen ekoizpen nazionala. Ondoren, sektorearen errepasoa egiten da.\nZifra horiek erakusten dute sektoreak egoera ona duela; izan ere, azken 10 urteetan, ekoizpena% 50 handitu da, eta 2006an lortutako 457.768 tona alde batera utzi dira.\nNafarroa, Murtzia eta Andaluzia, barazki izoztuetan aitzindari\nEstatuan, Nafarroan, Murtzian eta Andaluzian berdura izoztu gehien sortzen dituzten autonomia erkidegoak dira. Nafarroa lehen postuan dago, Espainian izoztutako landare-ekoizpenaren bolumen handiena jasotzen baitu (% 28), hau da, 192.211 tona. Azken urteotan lortutako emaitzarik onena da.\nMurtziako zelaiei dagokienez, sailkapeneko bigarren postua lortu dute, eta orain arte erregistratutako datuak hobetu dituzte. 144.415 tona barazki izozturekin, Murtziak guztizkoaren %21 ekoizten du.\nAzkenik, Nafarroatik eta Murtziatik nahiko urrun, Andaluzia dago, 82.376 tona, hau da, Espainiako ekoizpenaren% 12.\nGehien eskatzen diren barazki izoztuak\nBarazki mota asko landatzen dira ultraizoztuak izateko. Aipagarrienen artean, ekoizpen-bolumenaren arabera, brokolia, ilarrak eta piperrak daude, hau da, ekoizpen nazionalaren% 45. Gaur egun, merkatuan eskari handiena duten produktuak dira.\nBarazki izoztuen zerrenda da brokolia, 2016an 108.896 tona ekoitziz. Horietatik% 81 atzerrira bidali ziren, eta, beraz, Espainiako kontsumoa nahiko baxua da.\nBestetik, ilar izoztuen ekoizpen-bolumena gero eta handiagoa da: 106.896 tona.\nPiperrek ere datu onak eman dituzte, iaz 100.000 tona baino gehiago izan baitziren.\nProduktu hauez gain, espinakak, tipula, leka borobilak edo azenarioa barazki izoztuen artean sartzen dira, eta 30.000-40.000 tona bitarteko ekoizpen nazionala dute.\nEsportazioa, funtsezko eginkizuna\nBarazki izoztuen ekoizpen espainiarrak protagonismo handia du gure mugetatik kanpo, esportazioak etengabe hazten ari baitira. Beraz, 2016an 391.974 tona esportatu ziren, aurreko urtean 370.302 tona, hau da, %6ko igoera.\nBarazki izoztuen esportazioak ekoizpen nazionalaren% 57 dira, kontuan izanik Frantzia, Erresuma Batua eta Alemania euroaren eremuko merkatuak direla, Espainiako begetalen inportazioak gidatzen dituztenak. Hala ere, Afrika, Ekialde Ertaina eta Estatu Batuak ere aipatu behar dira, bazkide potentzial gisa aurkezten ari baitira.\nBarazki izoztuen gorakada, gero eta kontsumitzaile gehiagok produktu horien alde egiten dutelako da; izan ere, urteko edozein sasoitan erabil daitezke, prestatzeko eta zerbitzatzeko errazak dira, eta ezaugarri organoleptikoei eusteko gai dira ultraizoztuari esker.\nGure gizartea eguneroko dietan barazkiak bizimodu osasungarri gisa txertatzeko beharraz kontzientziatzeko, Izoztutako Begetalen Espainiako Elkarteak Interneteko gune bat du, barazki izoztuen mundua sakon eta zehaztasunez ezagutzeko. Orri honetan, barazki izoztuak egiteko prozesua ikus daiteke, baita barietate ezberdinak jasotzen dituzten Espainiako eremuak ere, osasun aholkuak eta sukaldean tratamendu eta erabilera hoberik onena plater gozoak egiteko.


ohoinkeria / ohol\nohointza 1 iz lapurreta.\nEz da bada katolikorik ohointza eta erailketa baino krimen handiagoa dela heresia, ukatuko duenik, Goserik geunden; hotzak jangura xorroxten zigun; ohointzak baziren aski ardura. Piarres Xarriton «Enkiridion» - Martin Azpilkueta - 113. orr.\nBerrogoi bat ohointza aitortu zituen orduan, denak Hendaian eginak, etxez etxe ikuska ibiliaren bortxaz. Herria 2003-07-24\nGauaz, jateko ebaste anitz bada, nahiz-eta ohointza garrazki zigortua den. Marzel Etxehandi «Alemaniara deportatua» - Grégoire Joannateguy - 77. orr.\nEme-mundu horrek gaitzeko sarraskiak pairatu zituen: bortizkeria, bortxaketa, ebasketa, ohointza indartsu, erreketa, suntsiketa. Itxaro Borda «Entre les loups cruels» - 88. orr.\nMenturaz, pentsatu zuen emazte gazteak, ohointzatik libratu zen bere neurriei eta kanpoko itxurari esker. Elena Touyarou «Hautsi da katea» - Toti Mtz. de Lecea - 295. orr.\nGaitziturik, zerbitzariak Hugonell gaztearen jantzietan gorde zuen zilarrezko kopa bat eta biharamunean, ohointzaz akusatu. Piarres Aintziart «Santiago oinez» - 90. orr.\nDiotenaz, ohointza mota batzu dira azkarki emendatu eta horrek nahasten bezala omen ditu kondu guziak. Herria 2001-08-09\nAlabaina nehor ez zen harritu, dinamita ohointzatik landa, Hutx militante potoloa libre eta kargurik gabe atera zenean. Ospagai har ditzaket amodioak, abere-ohointzak, nabigazioneak, gerlak. Itxaro Borda «Hiruko» - 39. orr.\nHan porturik ez baitute, baina bai ordea uhaitz zabal eta onak, salerostetan dabiltzan itsasturiendako lanjerosak direnak, hango jendeak itsas-ohointzatik anitz bizi baitira. Aurelia Arkotxa «Septentrio» - 35. orr.


8 Joera Txikizkako Softwarearen Teknologian Martech Zone\nTxikizkako industria zeregin eta jarduera ugari burutzen dituen industria izugarria da. Mezu honetan, txikizkako softwarearen joera nagusiak aztertuko ditugu. Asko itxaron gabe, goazen joeretara.\nOrdainketa Aukerak - Diru-zorro digitalak eta ordainketa-atari ezberdinek lineako ordainketen malgutasuna gehitzen dute. Saltzaileek bezeroen ordainketa eskakizunak betetzeko modu erraz baina segurua lortzen dute. Metodo tradizionaletan, dirua soilik onartzen zen mantentzeko zailtasun ugari sortu zituen ordainketa metodo gisa. Geroago, zordunketa txartelak eta kreditu txartelak erabiltzen hasi zen, erraza baina urrats anitzeko prozesua izan zen. Garai modernoan zubi guztiak zeharkatu eta jendea diru zorroa gordetzeko eta ordainketak egiteko zorro digitalen aldeko hautua egiten hasi da. Bezeroen ordainketak azkartzeko eta, aldi berean, merkatariek transakzio kuota txikiagoen onurak lortzen laguntzen dute.\nSentsibilizazio soziala - Bezeroak ere arduratuta daude enpresak burutzen dituen gizarte-jarduerekin eta sentsibilizazioarekin. Saltzaileek presioa egiten dute jarduera ekologikoak egiteko. Negozio unitateek plastikoa, produktu kimikoak, larrua, larruak eta askoz ere gehiago erabiltzea erabakitzen dute ekologikoki jarraitzeko. Negozio unitate askok ontzi biodegradagarrien aldeko apustua egiten dute naturari laguntzeko.\nAnalisi iragarlea - Txikizkako industriak datu ugarirekin lan egiten du eta datuetan oinarrituta dago. Aurreikusitako etorkizuneko datuek lagundu dezakete negozioak erabaki adimentsuak hartzen eta hainbat arlo aztertzen, hala nola erosketa dinamikak eta txostenak, kontsumitzaileen portaera, joerak eta haien bidaia aztertzen. Bezeroaren portaera eta jardueren ereduek erosten ez dituzten produktuak gutxitzen eta beste salmentak areagotzen lagun dezakete bezeroaren lehentasunak eta interesak ikusita. Hornitzaileen beherapen ereduak ere uler daitezke eta erosketak horren arabera egin daitezke eskaintzarik onena lortzeko.\nWeb aplikazioak – Location-aware browser-based applications don’t require mobile application downloads and are a great solution as they provide a whole range of benefits such as easy updating, similar base support, friendly framework, highly responsive, don’t require high-quality internet, each is easily used by search engines and also support the notifications.\nAdimen artifiziala - Mezu adimendunek eta robotek negozioei laguntzen diete, finantza datu guztiak gordetzen dituzte eta sistema hauek gomendio pertsonalizatuak emateko, produktu zuzenak aurkitzeko, nabigazio erraza, bezeroen hobespenak eta askoz gehiago lortzeko gai dira.\nAhotsaren laguntza - Kontsumitzaileek ahots laguntzaileak erabiltzen dituzte erosketetarako bidaian linean Amazon Alexa, google home, Siri eta beste hainbat auto-laguntzaile eta etxeko laguntzaile gisa. Saltzaileek teknologia hori eta txikizkako merkatuan oinarritutako ahots bilaketa egiteko hautua egiten dute. Ahots laguntzaileak fidagarriagoak izaten dira, azkarragoak eta erraz eskuragarriak baitira esku libreko lan egiteko modua eskainiz. Bilaketaren emaitzak sortzeko zailtasun mugak, bilaketa emaitzen zerrenda handia eta beste batzuk direla eta zailtasun mugak ditu.\nInbentarioaren jarraipena - Saltzaileek beti jarduera asko batera kudeatu behar dituzte eta kudeaketa tresnak eta askoz ere ezaugarri gehiago behar dituzte inbentarioa kudeatzeko eta jarraipena egiteko. Txikizkako softwarean eskuragarri dauden azken ezaugarrien artean hornikuntza-kate automatizatuak, kudeaketa-sistemak, salmenten aurreikuspena, izakinen objektuen detekzioa, denbora errealeko analisia eta askoz gehiago daude. Horiek guztiak merkatariei zama asko murrizten lagun diezaiekete jarduera asko linean kudeatuz.\nBilaketa bisuala - Ikusizko bilaketa azkenaldian sortu zen negozio aukera berri bat da. Ikusizko bilaketari esker, erabiltzaileek aspalditik bilatzen zituzten produktuak erraz aurki ditzakete. Erabiltzaileak erostera hurbiltzen ditu bilaketaren emaitzak beren eskakizunekin bat datozelako.\nHauek izan ziren txikizkako softwarearen joera nagusietako batzuk eta teknologiaren eta eguneratzeen aldaketekin, industrian joera gehiago gehitzen dira etengabe. Txikizkako software teknologiko onenen eta sailkapenen zerrenda eskuratzeko, begiratu Techimply.\nTags: arakatzailean oinarritutako aplikazioakinbentarioaren jarraipenaordainketa aukerakaurresateko analisiaktxikizkakotxikizkako aitxikizkako softwareatxikizkako softwarearen joeraktxikizkako teknologiaren joeraktxikizkako joerakkontzientzia sozialabilaketa bisualaahots laguntzaweb aplikazioak


Arkitekto, eskultore eta pintore lanetan jardun dute umeek 'Arantzan-Zu?' lantegian - Debagoiena - Goiena.eus\nArkitekto, eskultore eta pintore lanetan jardun dute umeek 'Arantzan-Zu?' lantegian\nMirari Altube Arrese 2018-04-14 17:53\nHandik eta hemendik –Gasteiz, Eibar, Zarautz, Iruñea, Oñati…–etorritako 6 eta 11 urte arteko hogei neska-mutikoak elkartu dira gaur, Arantzazun, arkitektura-lantegian. Basilika ezagutu dute lehenengo bisita gidatuaren bitartez, eta ondoren, buru-belarri jardun dute lanean maketa dotorea egiteko.\nArantzazu Gaur Fundazioak eta Jorge Oteiza Fundazio-Museoak elkarlanean arkitektura lantegia eskaini die neska-mutikoei gaur goizean Arantzazuko Gandiaga Topagunean. Donostiako Maushaus estudioko adituen esanetara jardun dute lanean behin basilika ezagututa: "Amabirjinaren agerraldia nola izan zen azaldu diegu lehenengo, eta gero, bisita gidatua egin dugu. Eskultoreen kasuan, Jorge Oteizaren eta Eduardo Txillidaren lanak goraipatu ditugu. Pintoreak ezagutzeko kripta bisitatu dugu, eta Nestor Basterretxea, Lucio Muñoz eta Alvarez de Eulateren beirateria ikusi ditugu. Eta Saenz de Oiza eta Laorga arkitektoak ere ezagutu ditugu", adierazi du lantegiaren arduradun Juan Biainek.\nHiru taldetan banatu dira ondoren umeak: arkitektoak, eskultoreak eta pintoreak. "Batzuek, arkitektoek, maketak osatu dituzte, eta gero, beste artistei non egin lanak zehaztu diete. Eskultoreek arantzak osatu dituzte eta apostoluak jarri, esaterako. Eta beste batzuek pintoreen lanak egin dituzte, beirateria, esaterako eta erretaula osatu".\nNeska-mutikoek "gustura" jardun dute lanean eta oso pozik agertu dira emaitzarekin. Bukaeran, gurasoei erakutsi diete egindakoa.\n'Arantzan-Zu?' umeendako lantegia Arantzazun\nMirari Altube Arrese 2018 api 14 Oñati\nArantzazu Gaur Fundazioak eta Jorge Oteiza Fundazio-Museoak elkarlanean umeendako antolatutako arkitektura-lantegia. 6 eta 11 urte arteko hogei nes...


Memoria lekuak: Isiltasunak dioena\nPosted on 27 septiembre, 2021 Actualizado enn 13 octubre, 2021\nIzenak izana dakarrela esan ohi da. 1936an izandako gerrak, hainbat herritarrei izena eta izana deuseztatu zien, heriotzera eramanez. Gehienetan, gerra frontean hil ziren haietaz mintzatu da memorioa historikoa. Frontera eraman edo joan ziren haietan. Hala ere, jakin badakigu, 1936ko gerra hark, frontean hil zituenez gain, herritar gehiago hil zirela, edo eta gerra zein ondorengo frankismoak, eragin, errepresio eta giza eskubide urraketa gehiago eragin zituela.\nMemoria historiko kolektibo eta oso bat osatu nahian, Etxebarrin, gerrak hil zituen herritarrak gogora ekarri, omendu eta haiei gertatutakoa transmititu nahi dugu “memoria lekuak” ekimen honekin. Urteetako isiltasunari, izen abizenak eta lekuak jartzeko beharra mahai gaineratu nahi dugu, ez al du ba isiltasunak zerbait esan nahi? Zer dio isiltzen denak Isiltzen denean? Gure hitzak Esan berriz esan Ez daitezela ahaztu Ez daitezela gal… eta bide horretatik, herri inguruan, gure eguneroko bidean, gerrak hil zituen zenbait herritarren memoria lekuak sortu nahi ditugu. Herri gunean kokatuko ditugun izenez gain, hildako herritarren zerrenda aurkeztu nahi dugu; haiek ere beraien memoria lekua izan dezaten. Honekin batera, aipatu nahi dugu, unean unean burutzen ari garen ikerketek aurrerago izen gehiago ekar ditzaketela, eta zerrenda hau beraz, irekia geratzen dela.


Zerbait izugarri gertatu behar da herri honetan - Gabriel Garcia Marquez\neuskaratzaileak: Joseba Sarrionandia / Mitxel Sarasketa\nHamairu ate (Elkar, 1985)\nImajina ezazu herri tipi bat, hantxe bizi da andere zahar bat bere seme-alaba biekin, bata hamazazpi urteko mutila eta bestea hamalauko neskatila. Bere seme-alabei gosaria ematen ari da, anderea, eta arduraturik ari dela igartzen da. Zer gertatzen zaion galdetu diote seme-alabek, eta berak hau erantzun du: «Ez dakit, baina herri honetan zerbait izugarri gertatu behar delako susmoarekin esnatu naiz». Semea eta alaba irribarrez daude amagatik. Zaharren susmoak direla, gauza normala.\nSemea billar jokora doa eta, karanbola erraz-erraz bat jo behar lukeen unean, «honenbeste diru ezetz» esan dio bere lagunak. Irribarrez daude guziak; bera ere bai. Egin du kolpea, eta ez du egin karanbolarik. Dirua ordaindu du, eta galdetu diote: «Baina zer gertatu da karanbola hain erreza ez egiteko»? Berak honela erantzun du: «Erraza zen benetan, baina gure amak goizean esan didan gauza baten ardura geratu zait, herri honetan zerbait izugarri gertatu behar dela eta». Barreka daude guziak, beragatik, eta dirua irabazi dion laguna etxera abiatu da, bere amagana edo ilobagana edo, finean, edozein ahaidegana. Bere diruarekin zoriontsu, hau dio: «Damasori modurik errezenean irabazi diot gaur dirua, tontoa delako». «Eta zergatik da tontoa?» Erantzun du: «Bada, karanbola erraz-erraz bat egin ez duelako, bereamak gaur goizean herri honetan zerbait izugarri gertatuko dela pentsatu duela eta». Orduan, esan dio bere amak: «Ez zaitez zaharren pentsamenduez burlatu, sarritan egia bihurtzen bait dira».\nAhaide batek entzun du hori, eta okela erostera joan da gero. Harakinari esan dio: «Imini egidazu okela libra bat»; eta, harakina okela ebakitzen ari dela, hau gehitu dio: «Hobe bi, zerbait izugarri gertatu behar dela diote eta, hobe da gerturik egotea». Okela hartu eta badoa. Harakinak, beste andere bat libra okela erostera ailegatu denean, esan dio: «Eraman itzazu bi, ezen honaino iritsi da jendea zerbait izugarri gertatu behar dela esanaz, eta gauzak erosten ari dira, gertu egoteko». Orduan, hau dio atsoak: «Seme-alaba ugari ditut, begira emaidazu lau libra». Lau libra eraman ditu; eta ipuina luza ez dadin esango dut, ordu erdian amaitu da harakinaren okela guzia; beste behi bat hil du, eta hori ere guzia saldu. Eta esamesa hedatuz doa. Laster, mundu guzia dago herrian zer gertatuko ote den esperoan. Lanak gelditu egin dira eta, batbatean, arratsaldeko ordu bietan, beti bezalako beroa egiten du. Norbaitek hau esan du: «Ohartu zara zelako beroa egiten duen?»\n«Baina herri honetan beti egin du beroa».\n(Hainbesteko beroa egin ohi du herri honetan non musikoek breaz lotutako instrumentoak zituztenean itzalpetan jo behar baitzuten, eguzkitan joz gero zatika eroriko bailirateke tresnak).\n«Halaere, ez du sekula ordu honetan hainbesteko berorik egin”.\n«Baina ordu bietan egin ohi du beti berorik gehien».\n«Bai, baina ez orainbesteko beroa».\nHerri desertura, enparantza desertura, batbatean, xoriño bat jaitsi da, eta ahots hau hedatu da: «Xoriño bat dago enparantzan». Eta mundu guzia dator, izuturik, xoriñoa begiratzera.\n«Baina, jaun andereok, beti egon dira pausatzen diren xoriñoak».\n«Ni bai ausarta naizela —oihukatu du batek—. Ni banoa».\nHartu ditu bere muebleak, bere seme-alabak, bere abereak, karro batera sartu ditu eta kale nagusian barrena abiatu da, herri gizagaixoa berari begira geratzen dela. Harik eta esan arte: «Hori alde egiten ausartu bada, orduan gu ere bagoaz», eta herria erabat desegiten hasi dira. Gauzak, abereak, dena daramate.\nEta Herria uzten azkenetarikoa den batek, hau dio: «Ez bedi zorigaitza gure etxe bakartietara etorri», eta orduan sua eman dio bere etxeari, eta beste guziek ere berdin izeki eta erre dituzte beren etxeak.\nBenetako eta izugarrizko bildur ikaraz doaz guziak ihes, eta haien guzien erdian lehen susmoa eduki zuen anderea doa, oihuka: «Neuk esan nuen zerbait izugarri gertatu behar zela, eta eroturik nengoela esan zidaten».


2 - 4 iraila 2020Shanghai, Txina! Ongi etorri Cinte Techtextil China!\nadmin erabiltzaileak 2008-08-17an\nInte Cinte Techtextil Txina Asiako ehun eta ehun ez diren produktu teknikoen azoka nagusia da eta mundu osoko bigarren postua da Alemaniako Techtextil ahizpa mundu osoan. Azokak erakusketa gunea du.\nZergatik erabiltzen dugu feltroa kaligrafia ikasteko?\nadmink 08-08-20an bidalia\nZergatik erabiltzen dugu feltroa kaligrafia ikasteko? Ez dakit oraindik gogoan baduzu kaligrafia idazten duzunean oinarrizko eskoletan, pertsona batek sentimendu txikia hornituko dutela. Zergatik erabiltzen duzu feltroa kaligrafia lantzeko? Gaur, fabrikatzaile sentituak etorriko dira kontatzera ...\nEhunik gabeko oihalekin egindako hatz panpinak zoroak dira umeentzat!\nKaixo guztioi! Etxean Haurra duzuenok, gauez haurrei ipuinak kontatzeko ohitura duzu? Edo jolastu zure seme-alabekin zure denbora librean? Gure familian dauden haurrek oso gogotsu daude gauero istorioarekin. Ez dio axola nola funtsezko ...\nZuntz kimikoari garrantzi handia eman behar zaio\nZuntz kimikoen sentimendua erabiltzeko toki asko daude, feltroa oso ona da, arlo askotan parte hartzen dute. Baina produktu hau erabiltzerakoan zenbait kontu jarri behar dira arreta hobeto erabiltzeko. Zentzu gure bizitzan da ins ...


IGORRE -GUILLERMO MARAÑONERI OMENALDIA? | El blog de Manu Legarreta\nJakitun izan naz Apirilak 14an Guillermo Marañon Jauna , Puerto de Santa Marinan egondako presoa askatua izan dala.\nHamalu urte kartzelan egon ondoren eta bere garaian epaitegiak jarri eutson zigorra bete ondoren askatua izan da .\nHorretaz ez dot komentario gehiagorik aipatuko. Holan izan da eta kito.\nBaina hamalau urte , urte asko dira eta behar bada hainbat gaztek ez dabe jakingo Marañon Jauna zergatik kartzelan egon dan eta komenigarria deritzot jendeari berriro gogoraztea zergaitik sartu eben kartzelan.\nBere garaian Marañon jauna, beste batzuekin batera, detenitua izan zan ETAren komando bat osatzearren eta EAJren alderdikide eta lagun dan Juan Mari Atutxa jaunaren aurka atentatu bat prestatzen zebilelako.\nHorrela da nik dakidanetik .\nOrain askatua izan da eta Apirilak 26an ongi etorria emon gura dautsoe .Nik ez daukat ezer esatekorik Marañonen adiskideak omenaldi bat egin nahi badautsoe.\nOngi etorri hortara doazenak ikusiko dabe zeintzuk dira beraien balore etikoak. Dana dala Marañon jaunak, nire iritziz, ez dauka aparteko meritorik ongi etorria emoteko bere gogoa eta helburua beste pertsona bateri bere bizia kentzea zalako.\nEta nik dakidanetik ez da oraindikan damutu. Eta damutu bazan be ez zan aldatuko bere ekintza guztiak sortarazten daustan mesprezua.\nZetan esan be ez dago ni omenaldi hortara ez naizela joango.\nHonela pentsatu eta honela esaten dot\n« GRUPO VASCO IGORRE- ¿ HOMENAJE A GUILLERMO MARAÑON? »


Okil Beltzak: 2014/09\nElgoibarren.net-eko gure blogean aditzera ematen genuenez, Zer egin dugu horrelako agintariak merezi izateko?\n2013ko abenduan Elgoibarko plenoan gertatutakoa azaldu genuen, Eibarren adibidez Sozialisten botoa alde eduki zuten Frackingetik libre dagoen udalerria izendatzeko, baina Elgoibarren sozialistek kontrakoa egin dute eta PNVren interesetan erori.\nKonklusio lerdoa bada ere, inork pentsatu lezake Gipuzkoa Bilduren eskutan dagoelako dela. Begiratu dezagun beste probintzietako herrietara:\nArabako mapa ia kolore bakarrekoa da (eta ez dago kolore gorririk).\nBizkaiako mapa ere egiten ari dira. Zundaketa proiektuak eginak daudela ikustearekin batera ari dira Frackingaren inguruko informazioa zabaltzen, eta ondorioz, Frackingaren kontrako taldeak sortzen. 3 herri besterik ez daude Elgoibarko mailan udal erabakieri dagokienez.\nNafarroan ez daude proiektu asko abian, baina halere, herritarrak kezkatuak agertzen hasi dira\nIparraldea, Frantzia osoa bezela, Frantziako lege batek babesten du Fracking-etik.\nZuek Sustraia proiektua martxan jartzeko zundaketak egingo bazenituzte, Gipuzkoako ze herritan hasiko zenituzkete? Mapa hauek ez dute zalantzarako aitzakiarik uzten! Gure ustez Elgoibar da momentu honetan Gipuzkoa mailan Frackingaren ipurtzuloa, eta Euskal Herri osoan beste hirurekin lehian egongo litzateke.\nEskerrik asko Elgoibarko EAJ-PNV eta PSOE. Lan ona. Espero eskupeko edar baten truke saldu izana, bestela, zuenak bai ez daukala ez hanka ez buru.\nPublicado por Okil Beltzak en 7:44 No hay comentarios:


Desagertutako Borja Lazaroren bila segitzeko eskatu da Gasteizen - Diario de Noticias de Alava\nDesagertutako Borja Lazaroren bila segitzeko eskatu da Gasteizen\nGasteizko alkate Gorka Urtaranek gaztearen familiari eman dio babesa eta elkartasuna\neunate f. domínguez 09.01.2021 | 00:48\nBorja Lazaroren artxiboko irudia. Argazkia: DNA\nGASTEIZ – Zazpi urte bete ziren atzo Borja Lazaro gasteiztarra azken aldiz ikusi zutenetik; argazki-erreportaje bat egiten ari zen Kolonbian, desagertu zenean. Atzo, Gasteizko alkate Gorka Urtaranek gaztearen familiarekiko hurbiltasuna eskaini nahi izan zuen, bere laguntza eta elkartasunarekin batera. Gainera, bilaketa-lanak egiten jarraitzeko eskatu zuen, "aukera guztiak agortu arte".Koronabirusaren osasun-egoeratik eratorritako ekitaldi publikoak egiteko murrizketen ondorioz, Borja Lazaroren desagerpenaren urteurreneko jarduerak sare sozialetan kontzentratu dira, eta, beraz, Udalak herritarrak animatzen ditu egun honetan argitaratzen ari diren oroitzapen-mezuak idaztera eta partekatzera.\nBorja Lazaro Kolonbiako El Cabo de la Vela herrian desagertu zen 2014ko urtarrilaren 8an. Argazki-erreportaje bat egiten ari zen, desagertu zenean. Ordutik ez da argitu zer gertatu zen egun horretan. Sergio Lazaro anaiak bere emozioak erakutsi ditu aste honetan DIARIO DE NOTICIAS DE ALAVA egunkari honetan, eta kexu da ikerketan aurrerapenik ez egoteagatik. "Denbora aurrera doa, ez dago inolako aurrerapenik eta erantzunik gabe jarraitzen dugu. Beti eutsi behar zaio itxaropenari, baina denbora pasatu egiten da eta denbora pasatzen denean, ez da seinale ona", zioen. Desagertu zenean, hasieran, Kolonbiako poliziak hiru hipotesi hartu zituen aintzat: bahitua izan zela, itsasoan ito zela edo penintsularen barruan desorientatuta sartu zela. Lehenengo biek pisua galdu zuten berehala, baina denborak aurrera egin ahala ez da beste hipotesirik sortu beste norabideetan. Orduz geroztik, familiak ez du atsedenik hartu gaztearen bila jarrai-tzeko eta ahanzturan ez erortzeko. Hain zuzen ere, ikerketak Kolonbian irekita jarraitzen du, Riohachako Fiskaltza bezalako erakundeen eskutik. Fiskaltzak ez du kasua itxi, baina, Sergio Lazaroren arabera, "geratu zen puntu berean" jarraitzen du.\nHarremanak Borja Lazaroren familiaren borrokan, zuzeneko harremana dute Gasteizko alkatearekin eta Arabako diputatu nagusiarekin, eta, gainera, Bogotako Espainiako enbaxadarekin. Duela gutxi, gainera, ama Josu Erkoreka Segurtasuneko sailburuarekin bildu da. Ildo beretik jarraituz, familiak Arancha Gonzalez Laya Kanpo Arazoetako ministroarekin "harremanetarako" asmoa du, ikerketa "pixka bat gehiago aurreratzen saiatzeko".\nOsasun-krisiak ere ez du lagun-tzen aurrera egiten, baina hurbilekoek etenik gabe jarraituko dute lanean, zazpi urte hauetan egin duten bezala, Borjaren kasua ahanzturan ez erortzeko.\n"Denbora aurrera doa, ez dago inolako aurrerapenik; erantzunik gabe jarraitzen dugu"\nSan Prudentzio egoitzan izango da San Antoneko zozketa, 17an.\nUn cuerno tallado en Ayala para el árbol de Gernika.\nSagardoaren hotel berriak.\nPartido copero a cara de perro y despedida del pase a semifinales en los penaltis\nResumen del Deportivo Alavés - Real Madrid\nEntra en exclusiva con DNA en el vestuario albiazul en su partido del centenario\nHasta que el covid haga mutis por el foro


Berriako blogean aipatu dudanez, Aitor Muruak 15 urtetako lanaren ostian Eskiko Euskal Selekzioaren ardura utzi dau.\nHamabost urte hauetatik azken urteetan ezagutu dot nik bera eta bere lana, periferiatik bada ere. Lan eta erantzukizun handixa, dudarik gabe. Nik behintzat asko baloratu dotena.\nSeniorrak hautatziak lan askorik suposatzen ez duan arren, gaztiek bai. Gaztiak hartu, adinerik zailenean seguruenik, eta astebukaera pasa eramatea nahiko ardura da, nere ustez. Baina jasotzen dituzten baloreak hor geratzen dira; Mendizaletasuna, kirola egiteak sortzen dituen onurak buru nahiz gorputzean, sakrifizioaren garrantzia emaitzak lortzeko eta abar luze bat.\nHori gutxi ez, eta teknikoki prestatu, lasterketetako parafernalia guztia egin, izenemateak, dorsalak, lasterketaren nondik norakoak, lasterketen estrategia prestatu, eskiak eta gorputza puntuan jarri, kilometro eta ordu asko bidaiatu, lo egiteko lekuak bilatu... eta hori dena eskiatzeaz norberaren antzekoekin planak egin gabe, disfrutatzeko beste era hau garatzea ikaragarria da. Gu beti ibiltzen gera nahi ditugun plan guztiak egin ezinda, eta gainera horrelako ardura bat hartzea, zure aisialdiko momentu batzuk hipotekatzea esan nahi du neretzat. Lan eta ardura handiak dira urtez urte aurrera eramateko. Eta hamabost urte, urte asko dira!!!\nPetit Comitean Omenaldian\nBerriako artikuluan ageri den bezela, gazteetan jarri dabe pisu handiena. Batetik etorkizuna beraiek direlako, baina bestetik, baliabide gutxien dauzkatenak ere bai. Ondo asmatu dutela bidia pentsatzen dot, ni behintzat erabat ados filosofia horrekin.\nBaina horrez gain, Aitorrengan beste balore batzuk ere ikusi ditut. Mendia, mendizaletasuna sustatzea, mendian seguru ibiltzeko ikastaroak egin izan dituztela kontatu izan didate. Azkenean mendi eskia, lasterketetaz ari bagara ere, mendiaz disfrutatzeko kirol bikaina da bere osotasunean.\nEta horrez gain, kirolaz gain, Aitorrek sekulako lana egin duela iruditu zait neri. Zuzen iezadazue oker banago, baina Karolorekin batera, Nafarroako eta Euskal Autonomi erkidegoko selekzioak batera ibili dira entrenatzen, lasterketetara joaten eta abar.\nBaina Aitorri benetan zerbait txalotzeko baldin badaukat, Euskararekiko gogoeta egitia izan da 2014 urteko Andres de Regil kopa hartan hartu zuan jarreragatik. Lehenago ere komentatu izan dotenan arabera, Andres de Regileko antolatzailien artian (Bilbo ingurukuak dira eta Bizkaiko federazioak parte hartzen omen du antolakuntzan) ez da Euskaraz entzuten, eta 2014 urte hartako edizioan Euskal Herriko txapelketa izatiaz gain, kopako azken lasterketa ere bazan.\nNi ohartu ere ez nintzan egin, Aitorrek Potesen izan zan sari banaketa euskara hutsez egin zuala. Batzuk gaztelera hutsez egiten dabe, eta beste batzuk euskara hutsez, antza.\nBa badirudi batzuk molestatu zirala Euskara hutsez egin zualako, eta ohartu ere ez ziran egin beste batzuk gaztelera hutsez egiten dabela. Ni bezela, baina alderantziz, kar kar kar\nmyhuonglequyen 2020(e)ko maiatzakren 14(a) 11:41


Abotsanitz Herri Batzarrak Martxoaren 8an Emakumearen Nazioarteko Eguna ospatzen dela eta | Angula Berria\nHasiera » Abotsanitz Herri Batzarrak Martxoaren 8an Emakumearen Nazioarteko Eguna ospatzen dela eta\nAbotsanitz Herri Batzarrak Martxoaren 8an Emakumearen Nazioarteko Eguna ospatzen dela eta\nZKA argitaratua 8 / Mar / 2018\nAbotsanitz Herri Batzarrak Martxoaren 8an Emakumearen Nazioarteko Eguna ospatzen dela eta, hausnarketa egin nahi izan du.\nLehenik, gogora ekartzen du egun honen izan-arrazoia Emakume Langilearen aldarrikapenetatik datorrela. XX. mendetik datorren aldarrikapena da emakumeek lan mundura eta gizartera jauzi egiteko zituzten zailtasun eta trabak gainditzeko asmoz. Honen aurretik baina, mendeetako borrokak ere izan dira, emakumeak dagokion lekua, gizonaren parekoa, gizarte honetan izan dezan, etab.\nGaur egun, XXI. mendean murgilduta gauden honetan, genero ikuspegitik tamalez gizarteak borrokan jarraitu beharra dauka emakume zein gizonezkoen aukerak berdinak ez direlako. Aurreko mendeetako ekintzek ez baitute lortu pertsona guztien arteko aukerak berdintasunean oinarrituak izatea.\nErrentaren inguruko desberdintasunak\nFormakuntzaren inguruan, hobekuntza nabarmena izan den arren, egiteko dauden esfortzuak; ikasketarik gabeko tasekin amaitu beharra\nAktibitate tasari dagokionean, langabezia maila handiagoa jasateaz gain lan baldintza okerragotan jarduten dute orohar emakumezkoak (prekarizazioa, etab.)\nUrtero milaka emakume indarkeriaz erahilak eta jazarriak izaten dira, gizarte bezela egoera hau eraldatzea ezinezkoa egiten zaigularik\nDatu guzti hauetatik ateratzen ditugun ondorioak dira genero ikuspuntutik mendeetako borrokak izan badira ere, diferentziak mantentzen direla gaur egun. Eta diferentzia horiek gutxitze aldera, lanean eta borrokan jarraitzearen beharraz jabetuta, aurrera jarraituko dugu, besteak beste, lana eta familia uztartzeko ekimenak proposatuz; laneko behin-behinekotasunarekin amaitzea eskatuz; zatikako lanaldiak emakumeengan ezartzen duen pisua gizonezkoekikoarekin orekatzea bultzatuz, jasotzen duten (eta jasoko duten) errentan duelako eragin zuzenena; jardunen diferentziazioarekin amaitzeko urratsak eman behar dira, eta abar.\nAbotsanitz Herri Batzarretik ere kritika egin nahi dugu feminismoaren / berdintasunaren inguruan Hondarribiko Udalaren ekinbideari. Erakunde publikoak adierazpenetatik ekintzetara pasatzeko garaian gaude eta Hondarribiko Udalean aurreko urtean egun honen karira hartutako konpromisoak ez bete izanak, egunaren indarra galbidean jartzera eramaten duela iritzi diogu.\nEz dugu atseginez ikusten ere, Hondarribiko Udalak 2016. urtean Abotsanitzen ekimenez genero indarkeriaren kontrako protokoloa garatzeko diru partida aurrikusi zuen eta 2017an protokoloa proposatuta ezezko bozka eman zion EAJ / PNVk, gaurdaino ez delarik lanketa hau jorratu. 2017. urterako berdintasun plana jorratzeko partida proposatu du Abotsanitzek eta baita Udalbatzak onartu ere. Lanketa hau ere ez delarik momentuz jorratu.\nEkitaldi honetako konpromisoen artean bi ekimen hauek lehentasunez jorratzea eskatu dugu Udalean eta, azken unean bada ere, idatziak hau jaso izanak eraman du Abotsanitz Udal Taldeak adierazpena berrestera.\nAbotsanitzek bat egiten du martxoaren 8rako nazioarte mailan herrialde anitzetan emakume antolakundeek egin duten greba deialdiarekin. Gaur egun gizonezkoekin konparatuz emakumeek jasaten duten desberdinkeria salatuz, grebara deituak izan dira mundu osoko emakumeak.


Gure herriko kulturari eustea lehentasunezkoa dela uste dugu - - Goiena.eus\nGure herriko kulturari eustea lehentasunezkoa dela uste dugu\nEAJ-PNV Oñati 2020-05-06 13:16\nGaurko mahaian kultur eragileekin kulturaren inguruko neurriak lantzeko foro bat sortzea eskatu du EAJk, “bakoitzaren egoeraz eta egoera orokorraz hausnartu eta ahalik eta erabaki zuzenenak hartzeko”. Publiko egin dituzte, halaber, foro horretan lantzeko dituzten 3 proposamen zehatz “gure iritziz Oñatin aplikatzeko egokiak izan daitezkeenak, baina elkarlanean adostu beharrekoak”.\nCOVID 19ari aurre egiteko elkarlanerako mahaian biltzen dira astero udaleko bi udal taldeetako ordezkariak eta zenbait udal teknikari, hartu beharreko neurriak proposatu, aztertu eta adosteko eta halaxe egin dute baita aste honetan ere. EAJk kulturaren inguruko neurriak faltan bota ditu orain arte, jeltzaleek azaldu dutenez, “kontziente gara udalaren egoera ekonomikoa ez dela ona eta ditugun baliabideak ahalik eta egokien eta lehentasunak markatuz bideratu behar direla, baina gure herriko kulturari eustea lehentasunezkoa dela uste dugu” azaldu du Ainhoa Galdos bozeramaile jeltzaleak.\nJoan den asteko osoko bilkuran Amaia Erostarbe zinegotzi jeltzaleak azaldu bezala, EAJ COVID 19a kultura arloan sortzen ari den eragina arintzera bideratutako proposamenak lantzen aritu da EAJ eta kultur eragileekin neurriok lantzeko foro bat eratzea eskatu du gaurko mahaiak egin duen bileran Galdosek, bakoitzaren egoeraz eta egoera orokorraz hausnartu eta ahalik eta erabaki zuzenenak hartzeko, “gu prest gaude lanketa horretan parte hartzeko, premiazkoa dela uste dugu eta atzera bueltarik ez duten erabakiak hartu aurretik, lehen bai lehen martxan jartzea eskatzen dugu”.\nEragileekin eta udal gobernuarekin landu nahi dituzten neurriak\nGipuzkoako udalerrietan kulturaren inguruan hartu diren neurriak aztertu eta Oñatira egokitzeko lanean aritu da EAJ eta 3 proposamen egin dituzte publiko gainerako agenteekin lantzeko:\n1. Herriko kultura-sormena (herriko talde txikiena) lagundu eta sustatu.\nCOVID 19ak sortutako egoeraren eraginez, herriko taldeek aurreikusita zituzten hainbat emanaldi bertan behera geratu dira eta, ondorioz, diru-iturri hori ere eten egin da. Emanaldi presentzialak oraindik ere martxan jarri ezin direnez, Udaletik emanaldi birtualak kontratatu eta oñatiarrei eskaintzeko partida sortzea.\n2. Kontratatutako emankizunei eutsi eta ordaindu.\nKontratatuta dauden emankizunak bertan behera utzi ordez, atzeratzea eta artistei bere lanaren ordainketa aurreratzea, diru-sarrerarik gabe gelditu diren momentu honetan jarduerari eusten laguntzeko.\n3. Oñatiko herriaren bereizgarri diren jaiak, jaialdiak eta kultura-ekitaldiak balioan jarri.\nBizi dugun egoera ez ohikoa eta biziko dugun normaltasun berria aintzat hartuta Oñatiko jai, jaialdi eta kultura-ekitaldiak birplanteatzea, beste modu batera bada ere ospatu ahal daitezen.


Uztailean, BBK Live, Euskal Encounterra eta ekintzailetzarik onena dakarzkizugu | Euskaltel Blog\nUztailean, BBK Live, Euskal Encounterra eta ekintzailetzarik onena dakarzkizugu\nDibertsioa eta ekintzailetza ezin hobeto konbinatzen dituen agenda aparta prestatu dizugu uztailerako. Lehenik eta behin, inoiz baino aktiboago parte hartuko dugu Europako musika-jaialdirik garrantzitsuenetako batean: Bilbao BBK Live. Horrez gainera, gigabyte, informatika eta bideo-jokoen zaleentzat Euskal Encounteren beste edizio bat prestatu dugu Barakaldoko BECen. Eta hilabetea ahalik eta ondoen amaitzeko, Gasteizen egin den free-to-play (F2P) bideo-jokoen munduko lehenengo campus-azeleragailuaren berri emango dizuegu.\nJaialdirik handienetako bat. Eta hementxe dugu, ondo-ondoan, Kobetamendiko zelaietan, uztailaren 12an, 13an eta 14an. Europako Woodstock bihurtzen da Europa egun horietan. Hona aurtengo taldeetako batzuk: Florence & The Machine, The Chemical Brothers, The xx, eta beste asko. Aurten ere parte hartuko dugu jaialdian, aurreko urteetan bezala: play back lehiaketa antolatu dugu, zure lagunekin batera parte har dezazun; jaialdiko gure standean egingo dugu, eta mundu osoak ikusi ahal izango du WiFi-konexioaren bidez. Bai, bai WiFi: gure doako WiFi-a zabalduko dugu BBK Liven Euskaltel WiFiren eta Free WiFi for visitors aukeraren bidez. Esperientzia musikal paregabe bat bizitzeaz gain, nahi dugu zuk eta han bilduko diren milaka lagunek zuzen-zuzenean partekatzea esperientzia hori mundu guztiarekin.\n2017ko 40 GB-ko konexio-abiaduratik 60 GB-ra pasatu gara aurten. Zorte ona izan baduzu eta BECeko 5. pabilioiko 5.024 ordenagailuetako bat lortu baldin baduzu, zain izango gaituzu; aurreko urteetako lagunak agurtzeko eta hiru egun mundial pasatzeko aukera paregabea duzu. Nahi adina jarduera dituzu: Arte Digitala, Demoscene, Modding, Fast Case Painting-eko lehiaketak, Software Libreko tailerrak, eSportak…Eta Opengune eta etortzekoa bazara, erreparatu prestatu dizkizugun jarduera, tailer eta hitzaldiei, ez baitira edonolakoak: esate baterako, youtuberrak bilduko dituzten mahai-inguruak, led-tailerrak eta zibersegurtasunari buruzko hitzaldiak.\nAurtengo udan, ekintzailetza sustatzeko, free-to-play bideo-jokoen munduko lehenengo campus-azeleragailuaren sorreran parte hartu dugu. Puri-puri dagoen sektore bat da, smartphoneen merkatuan batez ere. Eta hur ere lagundu nahi diogu sektore horren garapenari: Nazioarteko sei talde babestuko ditugu free-play bideo-joko baten proiektu ekonomikoki bideragarri bat gara dezaten, beren gisa arituko balira baino aukera gehiago izan ditzaten arrakastatsu izateko. Horretarako, mentoringeko dozena bat adituren laguntza izango dute halako proiektu baten alderdi guztiak garatzeko: diseinua, sustapena, marketin eta komunikazioa, eta nola bihurtu proiektua mozkinak ematen dituen enpresa bat. Gasteizko F2P Campus uztailaren erditik urrira bitartean egingo da Artiumen, Arte Garaikidearen Euskal Zentro Museoan. Proiektuak garatzeko behar duten guztia izango dute han taldeek. Eta urriaren erdialdera, campusa amaitu ondoren, Demo Day bat antolatuko da, taldeek egindakoa ikusteko.\nGauza bat bakarrik falta dugu. Argazkiak! Bidali play-back lehiaketan zure kuadrillakoekin bizitako unerik gogoangarrien argazkiak, zure urteroko lagun informatikariak berriz ikusi dituzun unea erakusten dutenak, eta esaguzu zer giro bizi duzuen han barruan… Zure zain egongo gara!